title: GP2 Britannian Grand Prix 2010

text: GP2 Britannian Grand Prix 2010 oli GP2-kauden 2010 viides osakilpailu, joka ajettiin 10.–11. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: GP2 Britannian Grand Prix 2010

text: Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez.


title: SEAT 133

text: SEAT 133 on SEATin vuosina 1974–1982 valmistama pieni takamoottorinen henkilöautomalli, joka korvasi SEAT 600:n. Auton tekniikka perustui SEAT 850:een, mutta koriltaan se muistutti Fiat 126- ja 127-malleja. Monilla markkinoilla mallia myytiin Fiat-merkkisenä. 133:n seuraajaksi tuli SEAT Panda.


title: Here We Stand

text: Here We Stand on skotlantilaisen rockyhtye The Fratellisin toinen studioalbumi, joka julkaistiin kesäkuussa 2008. Albumi ylsi Britannian albumilistalla parhaimmillaan sijalle 5. ja Yhdysvaltain Billboard 200-listan sijalle 80. "Here We Standilta" julkaistiin singlenä kappaleet ”Mistress Mabel”, ”Look Out Sunshine!” ja ”A Heady Tale”.


title: Séguret

text: Séguret [seɡyʁɛ] on Ranskan kunta Provence-Alpes-Côte d’Azurin alueella Vauclusen departementissa. Kunnan asukasluku vuonna 2014 oli 843. Séguret kuuluu Vaison-la-Romainen kantoniin Carpentras’n arrondissementissa.


title: Séguret

text: Séguret’n kunnan länsirajan muodostaa Rhônen sivujoki Ouvèze. Lähimpiä isompia kaupunkeja ovat Orange parikymmentä kilometriä länsilounaaseen ja Avignon noin 40 kilometriä lounaaseen.


title: Séguret

text: Séguret kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kuusi muutakin Vauclusen kylää.


title: Kim Sang-wook

text: Kim Sang-wook (s. 21. huhtikuuta 1988 Soul, Korean tasavalta) on eteläkorealainen jääkiekkoilija, joka pelaa Aasian liigan eteläkorealaisjoukkue Anyang Hallassa. Hän on pelipaikaltaan keskushyökkääjä, mutta osaa pelata myös laidassa.


title: Kim Sang-wook

text: Sang-wook kävi high schoolin Gyeong Seong High'ssa. Tämän jälkeen hän pelasi vuosina 2006–2011 Yonsei Universityn yliopistojoukkueessa. Kesken kauden 2010–2011 Sang-wook siirtyi Aasian liigaan Anyang Hallan joukkueeseen, jossa hän teki ensimmäisellä kaudellaan 14 runkosarjaottelussa tehot 3+10=13 ja neljässä playoff-ottelussa tehot 3+2=5. Sang-wook oli pudotuspeleissä joukkueen paras pistemies Kim Won-jungin kanssa ja paras maalintekijä Alex Kimin kanssa. Hän voitti kauden päätteeksi ALIH:n mestaruuden.


title: Kim Sang-wook

text: Kesällä 2011 Sang-wook kävi Tšekin Extraliga-joukkue HC Sparta Prahan harjoitusvahvuudessa. Hän kuitenkin jatkoi kaudella 2011–2012 uraansa Anyang Hallassa. Ensimmäisellä kokonaisella ALIH-kaudellaan Sang-wook teki 36 runkosarjaottelussa tehot 12+26=38 ja viidessä playoff-ottelussa tehot 3+2=5. Hän oli runkosarjassa joukkueensa toiseksi paras pistemies Brock Radunsken jälkeen. Pudotuspeleissä Sang-wook oli Anyang Hallan paras maalintekijä ja hän jakoi joukkueen sisäisen tehotilaston voiton Brock Radunsken ja Alex Kimin kanssa lukemalla +4. Sang-wook palkittiin kauden päätteeksi ALIH:n vuoden nuorena pelaajana.


title: Kim Sang-wook

text: Kauden 2012–2013 Sang-wook aloitti Mestis-joukkue HC Keski-Uudenmaan joukkueessa, jossa hänen kanssaan pelasi myös kolme muuta eteläkorealaista: isoveli Kim Ki-sung sekä Kim Woo-young ja Sung Woo-je. Heistä jokaisen visiitti jäi lopulta varsin lyhyeksi ja Sang-wook teki 11 pelaamassaan ottelussa vain tehot 1+1=2. Hän palasi loppukaudeksi kotimaahansa Anyang Hallan riveihin. Kaudeksi 2014–2015 Sang-wook siirtyi toiseen eteläkorealaiseen ALIH-seuraan, Daemyung Sangmuun. Hän oli joukkueen toiseksi paras pistemies Cho Min-hon jälkeen tehoilla 13+41=54. Kaudella 2015–2016 Sang-wook nousi Daemyungin kapteenistoon ja voitti joukkueen sisäisen piste-, maali- ja syöttöpörssin tehoilla 17+38=55, joilla hän jakoi ALIH:n pistepörssin kahdeksannen sijan Nikkō Ice Bucksin Dave Bonkin kanssa.


title: Kim Sang-wook

text: Sang-wook palasi kaudeksi 2016–2017 Anyang Hallaan. Hän voitti koko ALIH:n syöttöpörssin ja jakoi pistepörssin voiton Tohoku Free Bladesin Matt Popen kanssa tehoilla 14+54=68. Sang-wookista tuli liigan kaikkien aikojen ensimmäinen pistepörssin kärkisijalle yltänyt eteläkorealaispelaaja, tosin Pope vei nimiinsä varsinaisen pistepörssivoiton suuremman maalimääränsä turvin. Sang-wook valittiin ALIH:n runkosarjan parhaaksi pelaajaksi ja tähdistökentälliseen. Kaudella 2017–2018 hän oli Hallan paras syöttäjä veljensä Kim Ki-sungin ja Cho Min-hon kanssa sekä sijoittui joukkueen sisäisessä pistepörssissä kolmanneksi. Sang-wook jakoi myös tehoilla 2+7=9 ALIH:n pudotuspelien syöttöpörssin voiton Oji Eaglesin Kohei Mitamuran kanssa ja Hallan sisäisen pistepörssin voiton veljensä Kim Ki-sungin kanssa. Hän voitti kauden päätteeksi liigan mestaruuden.


title: Kim Sang-wook

text: Sang-wook edusti Etelä-Koreaa Pyeongchangin olympiakisoissa 2018. Hän pelasi myös MM-kilpailuissa vuonna 2018, jotka olivat Etelä-Korean kaikkien aikojen ensimmäiset pääsarjatasolla. Sang-wook oli kahdella syöttöpisteellään joukkueen paras syöttäjä ja hän jakoi Etelä-Korean sisäisen pistepörssin voiton Ahn Jin-huin ja Brock Radunsken kanssa. Valmennus valitsi Sang-wookin joukkueensa turnauksen yhdeksi kolmesta parhaasta pelaajasta. Hänet valittiin myös Kanadaa vastaan pelatun alkulohkon ottelun päätteeksi Etelä-Korean ottelun parhaaksi pelaajaksi. Etelä-Korean turnaus päättyi kuitenkin putoamiseen IA-divisioonaan.


title: Kim Sang-wook

text: Sang-wook pelasi myös I-divisioonan MM-kilpailuissa vuonna 2011, jolloin hän voitti A-lohkon pronssia. Sang-wook pelasi myös IA-divisioonan MM-kilpailuissa vuosina 2013, 2014, 2016 ja 2017, joista viimeisin turnaus päättyi hopeaan ja Etelä-Korean kaikkien aikojen ensimmäiseen sarjanousuun MM-kilpailujen pääsarjatasolle. Vuosien 2013 ja 2014 turnauksissa hän ylsi joukkueensa sisäisen syöttöpörssin kärkeen tehden molemmissa viisi syöttöpistettä. Sang-wook pelasi myös IB-divisioonan MM-kilpailuissa vuosina 2012 ja 2015 voittaen kultaa.


title: Kim Sang-wook

text: Sang-wook pelasi myös Sotšin olympiakisojen 2014 karsinnoissa, joiden esikarsintaturnauksessa hän oli Etelä-Korean paras pistemies ja syöttäjä tehoilla 1+5=6. Hän jakoi myös joukkueen sisäisen tehotilaston voiton Kim Won-jungin kanssa lukemalla +4. Sang-wook pelasi myös Aasian talvikisoissa vuosina 2011 ja 2017, joista jälkimmäinen turnaus päättyi hopeaan ja ensimmäinen pronssiin.


title: Kim Sang-wook

text: Sang-wook pelasi myös alle 20-vuotiaiden II-divisioonan MM-kilpailuissa vuonna 2008, jolloin hän voitti Etelä-Korean sisäisen piste- ja maalipörssin tehoilla 7+6=13. Sang-wook pelasi myös alle 18-vuotiaiden I-divisioonan MM-kilpailuissa vuonna 2006.


title: Kim Sang-wook

text: Sang-wookin isoveli Kim Ki-sung pelaa hänen joukkuetoverinaan Anyang Hallassa.


title: Eliel Mickelsson

text: Anton Eliel Mickelsson (15. toukokuuta 1886 Korppoo – 10. tammikuuta 1963 Korppoo) oli suomalainen poliitikko. Mickelsson toimi SDP:n kansanedustajana vuosina 1919–1922 edustaen Turun läänin eteläistä vaalipiiriä. Siviiliammatiltaan Mickelsson oli merikapteeni ja luotsivanhin. Hän kävi lyseota kolme luokkaa, suoritti aliperämiestutkinnon vuonna 1904, yliperämiestutkinnon vuonna 1907 ja merikapteenin tutkinnon vuonna 1911. Mickelssonin vanhemmat olivat luotsivanhin Mikael Anton Mickelsson ja Matilda Ottiliaana Mattson. Mickelssonin puoliso vuosina 1913–1918 oli Anna Ulrika Lindblom sekä vuodesta 1922 Marja Mielikki Vahe.


title: Mickelsson

text: Mickelsson tai Mickelson on sukunimi, joka on muun muassa seuraavilla henkilöillä:


title: Väinö Mäkinen

text: Väinö Oskari (V.O.) Mäkinen (25. tammikuuta 1915 Hämeenlinna – 9. huhtikuuta 1983 Hämeenlinna) oli suomalainen poliitikko. Mäkinen toimi SDP:n kansanedustajana vuosina 1966–1975 edustaen Hämeen läänin eteläistä vaalipiiriä. Mäkinen oli Riihimäen kaupunginjohtaja vuosina 1962–1974. Mäkinen toimi presidentin valitsijamiehenä vuonna 1968.


title: Väinö Mäkinen

text: Mäkinen kirjoitti ylioppilaaksi 1935 ja valmistui diplomi-insinööriksi 1942. Politiikan ulkopuolella Mäkinen toimi tie- ja vesirakennushallituksen lentokenttäosaston insinöörinä 1942–1945, Riihimäen kauppalaninsinöörinä 1945–1955, Riihimäen rakennusviraston johtajana 1955–1962 sekä yksityisenä rakennesuunnittelijana 1944–1955.


title: GP2 Belgian Grand Prix 2010

text: GP2 Belgian Grand Prix 2010 oli GP2-kauden 2010 kahdeksas osakilpailu, joka ajettiin 28.–29. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.


title: GP2 Belgian Grand Prix 2010

text: Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti Barwa Addax Team -tallin Sergio Pérez.


title: GP2 Unkarin Grand Prix 2010

text: GP2 Unkarin Grand Prix 2010 oli GP2-kauden 2010 seitsemäs osakilpailu, joka ajettiin 31. heinäkuuta.–1. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: GP2 Unkarin Grand Prix 2010

text: Lauantain kilpailun voittoon ajoi Rapax -tallin kuljettaja Pastor Maldonado. Sunnuntain kilpailun voitti David Price Racing -tallin Giacomo Ricci.


title: GP2 Italian Grand Prix 2010

text: GP2 Italian Grand Prix 2010 oli GP2-kauden 2010 yhdeksäs osakilpailu, joka ajettiin 11.–12. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: GP2 Italian Grand Prix 2010

text: Lauantain kilpailun voittoon ajoi ART Grand Prix -tallin kuljettaja Sam Bird. Sunnuntain kilpailun voitti Racing Engineering -tallin Christian Vietoris.


title: GP2 Italian Grand Prix 2009

text: GP2 Italian Grand Prix 2009 oli GP2-kauden 2009 yhdeksäs osakilpailu, joka ajettiin 12.–13. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: GP2 Italian Grand Prix 2009

text: Lauantain kilpailun voittoon ajoi iSport International -tallin kuljettaja Giedo van der Garde. Sunnuntain kilpailun voitti Scuderia Coloni -tallin Luiz Razia.


title: Porin Ässien SM-liigakausi 2017–2018

text: Porin Ässien SM-liigakausi 2017–2018 oli jääkiekkoseura Porin Ässien 42. kausi jääkiekon SM-liigassa ja 50. kausi Suomen jääkiekon korkeimmalla sarjatasolla. Ässien edellinen kausi oli päättynyt runkosarjassa sijalle 7. Ässien runkosarja alkoi 9. syyskuuta kotiottelulla Tampereen Ilvestä vastaan ja päättyi 10. maaliskuuta kotiotteluun HIFK:ta vastaan. Ässät sijoittui runkosarjassa kahdeksanneksi ja kohtasi pudotuspelien ensimmäisellä kierroksella Rauman Lukon. Ässät meni ottelusarjasta jatkoon voitoin 2–0. Puolivälierissä Ässät sai vastaansa Oulun Kärpät. Ässät hävisi ottelusarjan voitoin 4–1.


title: Porin Ässien SM-liigakausi 2017–2018

text: Ässät sijoittui kaudella 2016–2017 runkosarjassa sijalle seitsemän. Ässät jäi tasapisteisiin yhdessä kahdeksanneksi sijoittuneen Oulun Kärppien kanssa. Viimeinen suora pudotuspelipaikka jäi Ässiltä kolmen pisteen päähän. Pudotuspelien 1. kierroksella Ässät sai vastaansa Tampereen Ilveksen. Ilves meni lopulta jatkoon voitoin 1–2.


title: Porin Ässien SM-liigakausi 2017–2018

text: Jääkiekkolehden toimittamassa "Toimittajien liigaveikkauksessa" kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennakoinut Ässille mitalia. Paras runkosarjasijoitus oli kahdeksas sija, johon Ässien ennakoi sijoittuvan Ilta-Sanomien ja ruutu.fin toimittajat. Viisi toimittajaa arvioi Ben Bloodin voittavan liigan jäähypörssin.


title: Porin Ässien SM-liigakausi 2017–2018

text: Jääkiekkolehti listasi ennen kauden alkua liigan 50 parasta pelaajaa. Listalle ei mahtunut yhtäkään Ässien pelaajaa.


title: Porin Ässien SM-liigakausi 2017–2018

text: Faneille.com -verkkosivuston toimittaja Eemeli Kosonen ennusti Ässien sijoittuvan runkosarjassa sijalle 12.


title: Porin Ässien SM-liigakausi 2017–2018

text: Kauden 2016–2017 päätyttyä Ässistä lähti yksi maalivahti, kaksi puolustajaa ja 11 hyökkääjää, joista viisi oli keskushyökkääjiä. Pelaajista yksi meni KHL:ään, yksi Ranskan pääsarjaan, yksi Mestikseen ja kuusi muihin SM-liigaseuroihin. Tilalle tuli yksi maalivahti, kaksi puolustajaa ja seitsemän hyökkääjää, joista yksi on keskushyökkääjä. Saapuneista pelaajista neljä tuli muista SM-liigaseuroista. Yksi kauden 2016–2017 jälkeen lähtenyt hyökkääjä palasi myöhemmin kauden 2017–2018 aikana takaisin Ässiin, kun Jarno Kärki purki sopimuksensa Tapparan kanssa marraskuussa 2017. Ässät hankki kesken kauden myös toisen pelaajan, kun hyökkääjä Sakari Salminen teki Ässien kanssa sopimuksen marraskuussa 2017. Ässät jatkoi pelaajahankintojaan tammikuussa 2018, kun ensin joukkueeseen liittyi KHL:stä puolustaja Tommi Taimi ja pian tämän jälkeen aiemmin kauden aikana Mestiksessä pelannut hyökkääjä Tuomas Huhtanen. Huhtanen teki ensin Ässien kanssa kahden viikon mittaisen koesopimuksen, mutta myöhemmin hän sai loppukauden kestävän sopimuksen.


title: Porin Ässien SM-liigakausi 2017–2018

text: Ässät aloitti harjoituskautensa 4. elokuuta Rauman Pitsiturnauksessa. Alkulohkossa Ässät hävisi ensin Lukolle 3–0, mutta voitti toisessa ottelussa SaiPan 3–0. Välieräottelussa Ässät tippui jatkosta häviämällä Sportille 1–0. Tämän jälkeen Ässät hävisi kotona KooKoolle voittomaalilaukauskilpailun jälkeen 2–3, mutta voitti vieraissa Ilveksen 0–2.


title: Porin Ässien SM-liigakausi 2017–2018

text: Myöhemmin Ässät osallistui 18.–19. elokuuta pidettyyn TPS CUPiin. Ässät hävisi ensimmäisessä ottelussa Lukolle 1–2, mutta voitti toisessa ottelussa TPS:n jatkoajalla 2–3. Lopuksi Ässät pelasi vielä kolme harjoitusottelua kotona, joista ensimmäinen päättyi 2–1 -voittoon Sportista, toinen 2–3 -jatkoaikatappioon Lukolle ja viimeinen 1–2 -tappioon HPK:lle.


title: Porin Ässien SM-liigakausi 2017–2018

text: 26. elokuuta Porissa pidettiin ensimmäistä kertaa koko päivän mittainen Hegemonia-ottelu, jossa Ässät ja Lukko pelasivat toisiaan vastaan useassa eri ikäluokassa. Ottelu alkoi edustusjoukkueiden taitokisalla ja päättyi edustusjoukkueiden väliseen otteluun. Edustusjoukkueiden välinen ottelu päättyi Lukon 2–3 -voittoon jatkoajalla. Hegemonia-ottelu päättyi Lukon voittoon pistein 8–16.


title: Porin Ässien SM-liigakausi 2017–2018

text: "Ässät jatkoon otteluvoitoin 2–0."


title: Porin Ässien SM-liigakausi 2017–2018

text: "Kärpät jatkoon otteluvoitoin 4–1."


title: GP2 Portugalin Grand Prix 2009

text: GP2 Portugalin Grand Prix 2009 oli GP2-kauden 2009 kymmenes ja viimeinen osakilpailu, joka ajettiin 19.–20. syyskuuta Autódromo Internacional do Algarven moottoriradalla Portugalissa.


title: GP2 Portugalin Grand Prix 2009

text: Lauantain kilpailun voittoon ajoi ART Grand Prix -tallin kuljettaja Nico Hülkenberg. Sunnuntain kilpailun voitti Super Nova Racing -tallin Luca Filippi.


title: Bayerischer Waldin kansallispuisto

text: Bayerischer Waldin kansallispuisto, joskus Baijerin metsän kansallispuisto () on kansallispuisto Saksassa Baijerin kaakkoisosassa. Puisto sijaitsee Itä-Baijerissa lähellä Tšekin rajaa, josta luonnonsuojelualue jatkuu viereiseen Sumavan kansallispuistoon ja muodostaa Keski-Euroopan suurimman yhtenäisen metsäalueen. Se on Saksan ensimmäinen kansallispuisto, ja se perustettiin 7. lokakuuta 1970. Puistoa laajennettiin vuonna 1997, ja nykyisin sen pinta-ala on 24 250 hehtaaria.


title: Großer Arber

text: Großer Arber () on Böhmerwaldin korkein vuori. Se on 1 456 metriä korkea, ja sijaitsee Baijerissa, lähellä Saksan ja Tšekin rajaa.


title: Venasque

text: Venasque [və'nask] on Ranskan kunta Provence-Alpes-Côte d’Azurin alueella Vauclusen departementissa. Kunnan asukasluku vuonna 2014 oli 1 099. Venasque kuuluu Pernes-les-Fontainesin kantoniin Carpentras’n arrondissementissa. Se sijaitsee kymmenkunta kilometriä Carpentras’sta kaakkoon.


title: Venasque

text: Lähellä Nesque-joen rotkoa sijaitseva Venasque kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kuusi muutakin Vauclusen kylää.


title: Viimeinen rakkaus

text: Viimeinen rakkaus ("Mr. Morgan's Last Love") on Sandra Nettelbeckin ohjaama romanttinen elokuva vuodelta 2013. Nettelbeck on tehnyt elokuvan käsikirjoituksen Françoise Dornerin romaanista "La Douceur Assassine".


title: Viimeinen rakkaus

text: Elokuva kertoo amerikkalaisesta leskeksi jääneestä Matthew Morganista, joka jäi asumaan Pariisiin vaimonsa kuoleman jälkeen. Morgan tutustuu nuoreen tanssinopettajaan Pauline Laubieen, ja heidän välilleen syntyy syvä ystävyys. Isänsä itsemurhayrityksen jälkeen Morganin lapset Miles ja Joan saapuvat Pariisiin. He suhtautuvat epäluuloisesti Morganin ja Laubien ystävyyteen ja pelkäävät että Laubie yrittää käyttää hyväkseen heidän isäänsä.


title: Viimeinen rakkaus

text: Elokuva oli ehdolla Locarnon elokuvajuhlilla Piazza Grandella avant-premièresiin. Lisäksi Elokuvan kuvaaja Michael Bertl oli ehdolla Deutscher Filmpreisin kuvauspalkinnon saajaksi. Ohjaaja Sandra Nettelbeck puolestaan oli ehdolla Shanghain elokuvajuhlien parhaan elokuvan palkinnon Golden Gobletin saajaksi.


title: Viimeinen rakkaus

text: Televisioesityksen yhteydessä kirjoittamassaan arviossa pitää Leena Virtanen Helsingin Sanomissa elokuvan alkua viehättävänä mutta hänen mielestään se hajoaa lopussa. Näyttelijöiden ja varsinkin Cainen roolisuorituksia hän kehuu. Ensi-illan aikaan kirjoittamassaan arviossa kiinnittää myös Ilta-Sanomien Taneli Topelius huomiota elokuvan tarinan lopun epäonnistumiseen Iltalehden Tuomas Riskala jopa lyttää koko elokuvan hengettömäksi.


title: We Need Medicine

text: We Need Medicine on skotlantilaisen rockyhtye The Fratellisin kolmas studioalbumi, joka julkaistiin 7. lokakuuta 2013. Albumi ylsi Britannian albumilistalla parhaimmillaan sijalle 26. ja Yhdysvaltain Billboard 200-listan sijalle 106. Albumilta "We Need Medicine" julkaistiin singlenä kappaleet ”Seven Nights, Seven Days” ja ”She’s Not Gone Yet But She’s Leaving”.


title: Saara Nikander

text: Saara Suvi Tuulia Nikander (s. 21. toukokuuta 1994 Lohja) on suomalainen kestävyysjuoksija ja hiihtäjä. Hän edustaa yleisurheilussa Länsi-Uudenmaan Urheilijoita ja hiihdossa Vihdin Viestiä. Hänen valmentajanaan toimii hänen isänsä Antero Nikander.


title: Saara Nikander

text: Nikander voitti 10 000 metrin Suomen mestaruuden vuoden 2017 Kalevan kisoissa Seinäjoella ajalla 35.07,08, joka on myös hänen ennätyksensä. Hän voitti vuonna 2011 19-vuotiaiden maastojuoksun Pohjoismaiden mestaruuden vain 15-vuotiaana. Hänellä on hallussaan 13- ja 14-vuotiaiden Suomen ennätykset 5000 metrin juoksussa. Nämä hän juoksi vuosina 2007 ja 2008.


title: Eyes Wide, Tongue Tied

text: Eyes Wide, Tongue Tied on skotlantilaisen rockyhtye The Fratellisin neljäs studioalbumi, joka julkaistiin elokuussa 2015. Albumi ylsi Britannian albumilistalla parhaimmillaan sijalle 16. Albumilta "Eyes Wide, Tongue Tied" julkaistiin singlenä kappaleet ”Baby Don’t You Lie to Me” ja ”Impostors (Little by Little)”.


title: Albrekt Brandenburgilainen

text: Albrekt Brandenburgilainen , 17. toukokuuta 1490 – 20. maaliskuuta 1568) oli Saksalaisen ritarikunnan 37. suurmestari ja samalla ritarikunnan hallitseman ritarikuntavaltion päämies vuodesta 1510. Kun hän vuonna 1525 kääntyi luterilaisuuteen, ritarikuntavaltio muutettiin maalliseksi Preussin herttuakunnaksi, jonka hallitsijana Albrekt sen jälkeen toimi kuolemaansa saakka. Herttuakunta käsitti suunnilleen sen alueen, joka myöhemmin tuli tunnetuksi Itä-Preussina ja jonka eteläosa kuuluu nykyisin Puolaan, kun taas sen pohjoisosa muodostaa Venäjään erillisenä ekslaavina kuuluvan Kaliningradin alueen. Albrecth oli ensimmäinen eurooppalainen hallitsija, joka otti luterilaisuuden tai ylipäänsä minkään protestanttisen suuntauksen valtionuskonnoksi.


title: Albrekt Brandenburgilainen

text: Albrekt kuului Hohenzollernin suvun ansbachilaiseen haaraan. Hänen tultuaan Saksalaisen ritarikunnan suurmestariksi hänen poliittiset ja hallinnollisen kykynsä pelastivat ritarikunnan silloisesta alennustilastaan. Kun hän kuitenkin myöhemmin asettui kannattamaan Martti Lutheria, joka kapinoi katolista kirkkoa ja Pyhää roomalaista keisarikuntaa vastaan, hän muutti ritarikunnan hallitseman valtion protestanttiseksi Preussin herttuakunnaksi, jossa herttuan asema oli perinnöllinen, joskin hän tämän vuoksi joutui alistumaan enonsa, Puolan kuningas Sigismund I:n vasalliksi. Tämä järjestely vahvistettiin Krakovan rauhansopimuksella vuonna 1525. Albrekt vannoi henkilökohtaisesti uskollisuudenvalan Sigismundille, minkä vastineeksi hän ja hänen perillisensä saivat herttuan arvon.


title: Albrekt Brandenburgilainen

text: Albrektin hallitijakausi Preussissa oli suuri menestys. Hän oli aktiivinen myös yleissaksalaisessa politiikassa: vuonna 1526 hän liittyi Torgaun liittoon, ja yhdessä protestanttien kanssa hän yritti kukistaa keisari Kaarle V:n sen jälkeen, kun Augsburgin uskonrauha vuonna 1548 oli solmittu. Albrekt myös perusti kouluja herttuakunnan kaikkiin kaupunkeihin, ja vuonna 1544 hän perusti Königsbergin yliopiston. Muutoinkin hän tuki kulttuuria ja taiteita. Valtakautensa lopulla Albrektin oli kuitenkin pakko korottaa veroja ja takavarikoida kirkolta loputkin maat, mikä sai talonpojat kapinomaan. Myös hovimiesten Johannes Funckin ja Paul Skalicin juonittelut saivat aikaan uskonnollisia ja poliittisia kiistoja. Viimeiset vuotensa Albrekt vietti käytännössä valtansa menettäneenä ja kuoli Tapiaussa 20. maaliskuuta 1568. Hänen poikansa Albrekt Fredrik seurasi häntä Preussin herttuana.


title: Albrekt Brandenburgilainen

text: Tekemällä lopun ritarikuntavaltiosta ja perustamalla Preussin herttuakunnan Albrekt valmisti tietä Hohenzollernien suvun myöhemmälle nousulle. Sen vuoksi häntä pidetään usein Preussin valtion perustajana, ja epäsuorasti hänen on jopa katsottu panneen alulle kehitykseen, joka lopulta johti Saksan yhdistymiseen.


title: Albrekt Brandenburgilainen

text: Albrekt syntyi Ansbachissa Frankenissa Brandenburg-Ansbachin markkreivi Fredrik I:n kolmanneksi pojaksi. Hänen äitinsä oli, Puolan kuninkaan ja Liettuan suuriruhtinaan Kasimir IV Jagiellonin ja hänen puolisonsa Elisabet Itävaltalaisen tytär Sofia. Albrekt kasvatettiin kirkolliselle uralle katoliseen kirkkoon, ja hän vietti jonkin aikaa Kölnin vaaliruhtinaa Herman Hesseniläisen hovissa, ja Herman nimitti hänet kaniikiksi Kölnin tuomiokirkkoon. Hän oli hyvin uskonnollinen, mutta hän oli myös kiinnostunut matematiikasta ja tieteistä, ja toisinaan hänen on väitetty vastustaneen kirkon oppeja, kun ne näyttivät olevan vastoin tieteellisiä teorioita. Hän jatkoi kuitenkin uraansa kirkon palveluksessa, ja katolinen papisto tuki hänen varhaista edistymistään.


title: Albrekt Brandenburgilainen

text: Siirryttyään aktiivisempaan elämään Albrekt seurasi keisari Maksimilian I:tä tämän matkalla Italiaan vuonna 1508, ja palattuaan hän vietti jonkin aikaa Unkarissa.


title: Albrekt Brandenburgilainen

text: Saksalaisen ritarikunnan suurmestari, Saksin herttua Fredrik, kuoli joulukuussa 1510. Albrekt valittiin hänen seuraajakseen vuoden 1511 alussa, koska hänen oli Puolan kuningas ja Liettuan suuriruhtinaan Sigismund I:n sisarenpoika, ja sukulaisuutensa ansiosta hänen arveltiin pääsevän tämän kanssa sovintoon kiistassa Itä-Preussista, joka oli ollut Puolan ylivallan alainen Thornin rauhansopimuksesta (1466) saakka.


title: Albrekt Brandenburgilainen

text: Uusi suurmestari kuitenkin piti tärkeämpinä velvollisuuksiaan keisarikuntaa ja paavia kohtaan ja kieltäytyi alistumasta Puolan kruunun alaisuuteen. Kun sota Puolaa vastaan ritarikunnan olemassaolosta näytti väistämättömältä, Albrekt yritti kaikin keinoin hankkia liittolaisia, ja hän kävi pitkällisiä neuvotteluja keisari Maksimilian I:n kanssa. Tilanne vaikutti sitäkin epätoivoisemmalta, kun ritarikunnan puolalaiset jäsenet joutuivat vainon kohteeksi, ja joulukuussa 1519 ritarikunnan ja Puolan välille lopulta syttyi sota, joka aiheutti Preussissa paljon tuhoa. Vuoden 1521 alussa saatiin aikaan nelivuotinen aselepo.


title: Albrekt Brandenburgilainen

text: Kiistan ratkaisijaksi pyydettiin keisari Kaarle V:ttä, mutta kun sopuun ei päästy, Albrekt jatkoi yrityksiään avun saamiseksi uutta sotaa varten. Sen vuoksi hän kävi vuonna 1522 Nürnbergin valtiopäivillä, jossa hän tapasi uskonpuhdistaja Andreas Osianderin, jonka vaikutuksesta hän kääntyi protestanttisuuteen.


title: Albrekt Brandenburgilainen

text: Suurmestari matkusti sen jälkeen Wittenbergiin ja tapasi Martti Lutherin, joka neuvoi häntä hylkäämään ritarikuntansa säännöt, menemään maimisiin ja muuttamaan Preussin perinnölliseksi herttuakunnaksi. Samanlaisesta ehdotuksesta, joka ymmärrettävästi tuntui Albrektin mielestä houkuttelevalta, olivat muutamat hänen sukulaisensa jo aikaisemmin keskustelleet, mutta asiassa oli edettävä varovaisesti, ja hän vakuutti paavi Hadrianus VI:lle, että hän halusi uudistaa ritarikunnan ja rangaista niitä ritareita, jotka olivat omaksuneet luterilaisen opin. Luther puolestaan ei luopunut ehdotuksestaan, mutta tehdäkseen muutoksen helpommaksi hän ryhtyi erityisiin toimiin oppiensa levittämiseksi preussilaisten keskuuteen. Samaan aikaan Albrektin veli, Brandenburg-Ansbachin markkreivi Yrjö esitteli hankkeen Puolan kuninkaalle Sigismund I:lle.


title: Albrekt Brandenburgilainen

text: Jonkin ajan kuluttua Sigismund hyväksyi tarjouksen sillä ehdolla, että Preussi olisi Puolaan kuuluva läänitysalue. Tämä järjestely vahvistettiin Krakovan rauhansopimuksella, minkä jälkeen Albrekt henkilökohtaisesti vannoi uskollisuudenvalan Sigismund I:lle 10. helmikuuta 1525 ja sai samalla herttuakunnan hallintaansa itselleen ja perillisilleen.


title: Albrekt Brandenburgilainen

text: Maan valtiosäädyt kokoontuivat tämän jälkeen Königsbergissä ja vannoivat uskollisuudenvalan uudelle herttualle, joka käytti valtaansa levittääkseen Lutherin oppeja. Muutos ei kuitenkaan tapahtunut vastalauseitta. Albrekt kutsuttiin keisarikunnan tuomioistuimeen, johon hän kieltäytyi saapumasta, minkä vuoksi hänet julistettiin lainsuojattomaksi. Ritarikunta vuorostaan valitsi uuden suurmestarin, Walter von Cronbergin, joka sai keisarilta Preussin läänitykseksi, mikä vahvistettiin Augsburgin valtiopäivillä. Kun Saksan ruhtinaat kuitenkin samaan aikaan joutuivat kokemaan uskonpuhdistusajan levottomuudet, talonpoikaiskapinan ja sodat Osmanien valtakuntaa vastaan, he eivät halunneet vielä sen lisäksi joutua selkkauksiin myös Preussin herttuan kanssa, ja häneen kohdistunut vastustus lakkasikin pian.


title: Albrekt Brandenburgilainen

text:
Albrekt osallistui aktiivisesti myös keisarikunnan politiikkaan. Vuonna 1526 hän liittyi Torgaun liittoon, jossa hän toimi yhteisymmärryksessä protestanttien kanssa, ja oli yksi niistä ruhtinaista, jotka Augsburgin uskonrauhan jälkeen toukokuussa 1548 liittyivät yhteen kukistaakseen Kaarle V:n. Monestakaan syystä, muun muassa vähien varojen ja henkilökohtaisten taipumustensa vuoksi, hänellä ei kuitenkaan ollut kovin suurta osuutta aikakauden sotilaallisiin toimenpiteisiin.
Albrektin hallitsijakauden alkuvaiheet Preussissa olivat suuri menestys. Hänellä oli tosin vaikeuksia talonpoikaisväestön kanssa, mutta hänen kirkolta takavarikoimat maat ja rikkaudet tekivät hänelle mahdolliseksi päästä aateliston suosioon, ja jonkin aikaa niillä voitiin kattaa hovin kustannukset. Hän edisti myös oppineisuutta perustamalla kouluja jokaiseen kaupunkiin ja vapauttamalla opin tielle lähteneet maaorjat. Vuonna 1544 hän eräistä vastalauseista huolimatta perusti Königsbergin yliopiston, johon hän vuonna 1549 nimitti ystävänsä Andreas Osianderin professoriksi. Albert kustansi myös Erasmus Reinholdin laatimien tähtitieteellisten "Preussilaisten taulukkojen ("Prutenicae tabulae") sekä Caspar Hennebbergerin laatimien ensimmäisten Preussin karttojen painattamisen.


title: Albrekt Brandenburgilainen

text: Osianderin nimitys johti kuitenkin levottomuuksiin, jotka varjostivat Albrektin hallitsijakauden viimeisiä vuosia. Kun Osiander oli Lutherin kanssa eri mieltä vanhurskauttamisesta uskon kautta, hän joutui jyrkkään kiistaan Philip Melanchthonin kanssa, jolla oli kannattajia Königsbergissä, ja nämä teologiset kiistat saivat kaupungissa pian aikaan kansannousun. Herttua tuki jatkuvasti Osianderia, ja kiista laajeni muihinkin aiheisiin. Kun ei ollut enempää kirkon maita, jotka olisi voitu luovuttaa aatelisille tuen saamiseksi heitä, ja kun verot olivat raskaat, Albrekt tuli alamaistensa keskuudessa epäsuosituksi.


title: Albrekt Brandenburgilainen

text:
Osianderin kuoleman (1552) jälkeen Albrekt suosi Johann Funck -nimistä saarnaaja, jolla yhdessä Paul Skalic -nimisen seikkailijan kanssa oli suuri vaikutusvalta ja joka pystyi rikastumaan muiden kustannuksella. Uskonnolliset ja poliittiset kiistat yltyivät osittain sekin vuoksi, että Albrektin odotettiin pian kuolevan, ja siinä tapauksessa olisi ollut nimitettävä sijaishallitsija, koska hänen ainoa poikansa Albrekt Fredrik oli vielä alaikäinen. Herttuan oli pakko myöntyä tuomitsemaan Osianderin opit, ja kaiken huipuksi valtiosäädyt ottivat vuonna 1566 yhteyttä Albrektin serkkuun, Puolan kuningas Sigismund II:een, joka lähetti valtuuskunnan Königsbergiin. Skalic selvisi hengissä pakenemalla, mutta Funck teloitettiin. Kysymys sijaishallitsijasta saatiin ratkaistuksi, ja samalla omaksuttiin eräs luterilaisuuden muoto, johon kaikki opettajat ja saarnaajat velvoitettiin sitoutumaan.
Käytännössä valtansa menettäneenä herttua eli vielä kaksi vuotta, kunnes hän kuoli Tapiaussa (nyk. Gvardeisk) 20. maaliskuuta 1568 ruttoon, samoin kuin hänen vaimonsakin. Cornelis Floris de Vriendt suunnitteli hänen hautamuistomerkkinsä Königsbergin tuomiokirkkoon.


title: Albrekt Brandenburgilainen

text: Albrekt kirjoitti runsaasti kirjeitä ja kävi kirjeenvaihtoa monien aikansa johtavien henkilöiden kanssa.


title: Albrekt Brandenburgilainen

text: Vaikka Albrekt on saanut Saksan historiassa osakseen melko niukasti huomiota, hänellä oli kuitenkin suuri vaikutus, sillä hän hajotti Saksalaisen ritarikuntavaltion ja perusti Preussin herttuakunnan, josta myöhemmin tuli Saksan vaikutusvaltaisin valtio, jonka johdolla Saksa lopulta yhdistettiin. Sen vuoksi Albrektia on usein sanottu Preussin valtion isäksi, ja hänen on katsottu panneen alulle kehityksen, joka lopulta johti Saksan yhdistymiseen. Hän oli lahjakas poliittinen johtaja, ja aluksi hän paransi Saksalaisen ritarikunnan rappiotilastaan, kunnes hän luopui siitä ja muutti ritarikunnan maat omaksi herttuakunnakseen.


title: Albrekt Brandenburgilainen

text: Albrekt oli ensimmäinen saksalainen aatelinen, joka kannatti Lutherin oppeja. Vuonna 1544 hän perusti Königsbergin yliopiston, "Albertinan", kilpailijaksi roomalaiskatoliselle Krakovan akatemialle. Se oli toinen luterilainen yliopisto saksankielisissä valtioissa. Ensimmäinen oli Marburgin yliopisto.


title: Albrekt Brandenburgilainen

text: Königsbergin linnan eteläisessä siivessä on Albrektin renessanssityylinen reliefikuva, jonka teki Andreas Hess vuonna 1551 Christop Römerin laatimien luonnosten pohjalta. Toinen, tuntemattoman taiteilijan tekemä Albrektin reliefikuva on Albertinan alkuperäisen päärakennuksen seinällä. Se esittää herttuaa miekka kädessään, ja tästä suositusta "Albertuksesta" tuli myöhemmin yliopiston symboli. Alkuperäiskappale siirrettiin myöhemmin sisätiloihin Königsbergin yleiseen kirjastoon suojaan sään vaikutuksilta, ja ulkoseinälle kiinnitettiin kuvanveistäjä Paul Kimritzin veistämä jäljennös. Toinen versio "Albertuksesta" sijoitettiin Königsbergin valtiollisen ja kuninkaallisen kirjaston sisäänkäyntiin.


title: Albrekt Brandenburgilainen

text: Vuonna 1880 Königsbergin hallintopiirin virastotalon Regierunsgebäuden eteen pystytettiin Friedrich Reuschin veistämä hiekkakivinen Albrektin patsas. Vuonna 1891 Reusch esitteli kuuluisan Albrektin patsaan Königsbergin linnassa varustettuna tekstillä: "Albrekt Brandenburgilainen, viimeinen suurmestari, ensimmäinen Preussin herttua." Myös Albert Wolff teki Albrektin ratsastajapatsaan, joka pystytettiin Albertinan uudelle kampukselle. Albrektin patsas on myös Königsbergin eli nykyisen Kaliningradin Kuninkaallisessa portissa.


title: Albrekt Brandenburgilainen

text: Königsbergin pohjoisessa kaupunginosassa Maraunenhofissa oli useita Albrektin mukaan nimettyjä paikkoja. Kaupunginosan pääkatu sai vuonna 1906 nimen Herzog-Albrecht-Allee, ja siellä sijaitseva tori sai vuonna 1934 nimen Herzog-Albrecht-Platz. Sen vierellä sijaitsi kirkko Herzog-Albrecht-Gedächtniskirche.


title: Albrekt Brandenburgilainen

text: Albrekt solmi ensimmäisen avioliittonsa Tanskan prinsessa Dorothean, kuningas Fredrik I:n tyttären (1. elokuuta 1504 – 11. huhtikuuta 1547) kanssa. Heillä oli kuusi lasta:Albrekt solmi myöhemmin toisen avioliiton Braunschweig-Lüneburgin Anna-Marian (1532 – 20. maaliskuuta 1568), Braunschweig-Lüneburgin herttua Erik I:n tyttären kanssa vuonna 1550. Heillä oli kaksi lasta:


title: Standing Still

text: Standing Still on Roman Lobin esittämä kappale, joka edusti Saksaa vuoden 2012 Eurovision laulukilpailussa Azerbaidžanin Bakussa.


title: Standing Still

text: Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta 8. sijalle.


title: Miss Kiss Kiss Bang

text: Miss Kiss Kiss Bang on Alex Swings Oscar Singsin esittämä kappale, jolla se edusti Saksaa vuoden 2009 Eurovision laulukilpailussa Venäjän Moskovassa.


title: Miss Kiss Kiss Bang

text: Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta 20. sijalle.


title: Disappear

text: Disappear on No Angelsin esittämä kappale, jolla se edusti Saksaa vuoden 2008 Eurovision laulukilpailussa Serbian Belgradissa.


title: Disappear

text: Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta 23. sijalle.


title: Pakokauhun vallassa

text: Pakokauhun vallassa ("Panic in the Streets") on Elia Kazanin ohjaama film noir -elokuva, jonka ensi-ilta oli 1950.


title: Pakokauhun vallassa

text: Tarinassa viranomaiset etsivät rikollisia, jotka ovat sairastuneet helposti tarttuvaan keuhkoruttoon.


title: Pakokauhun vallassa

text: Richard Widmark tekee monien mielestä erään parhaista rooleistaan uhrialttiina ja itsestään mitään välittämättömänä laivaston lääkärinä joka etsii New Orleansin ilotalo- ja peliluolakaupunginosa Storyvillen sokkeloista tartunnan saaneita rikollisia.


title: Pakokauhun vallassa

text: New York Timesin kriitikko oli aikanaan arviossaan kahtalaista mieltä kirjoittaessaan: "Vaikka "Panic in the Streets" on jännittävä siitä puuttuu ykkösluokan melodraaman osatekijä, sillä se on ärsyttävän liioitteleva, mikä ei välttämättä miellytä kaikkia katsojia. Siinä on kuitenkin sähköisyyttä varastorakennuskohtauksen huipennuksessa, mikä varmasti korvaa pienet satunnaiset harmillisuudet."


title: Pakokauhun vallassa

text: Varietyssa kriitikko kirjoittaa: "Kyseessä on keskitasoa laadukkaampi takaa-ajomelodraama. Tiiviisti käsikirjoitettu ja ohjattu elokuva keskittyy onnistuneesti yritykseen saada kiinni rikolliset, jotka ovat taudinkantajia, jottei tauti leviäisi kaupunkiin ja aiheuttaisi pakokauhua. Ruttoaihe on aika satunnainen rosvo-ja-poliisi-teema... Toiminta on eloisaa, elokuvassa on koskettavuutta ja muutamia poikkeuksellisia kohtia. Jack Palancen näyttelijäntyö on terävää."


title: Pakokauhun vallassa

text: Neworleansilainen elokuva-arvostelija kirjoittaa vuonna 2005: "Elokuvan film noir -elementit syntyvät siitä, että se hyödyntää toisen maailmansodan jälkeisiä saksalaisen ekspressionismin ja italaialaisen neorealismin tekniikoita. Kazan ihaili ekspressionistien tapaa käyttää chiaroscuro-valaitusta tunnelman kohottamisessa, ja hän tuo mieleen neorealistien yhteiskunnan marginaalissa elävien "verité"-muotokuvat. "Panic" antoi hänelle tilaisuuden tutkia näitä tyylejä kokeilemalla kuvausta ja palkkaamalla tavallisia ihmisiä näyttelijöiksi. Työskenneltyään Hollywoodin suurimpien näyttelijöiden kanssa – Dorothy McGuire, Spencer Tracy, Katharine Hepburn, Dana Andrews, Gregory Peck ja Ethel Barrymore – Kazan halusi kääntyä vastakkaiseen suuntaan. Tämän elokuvan ja uuden lähestymistapansa tarpeisiin hän palkkasi pienempien tähtien lisäksi myös rosoisempia tuttaviaan New Yorkin teattereista ja kaiken päälle muutamia neworleansilaisia, joiden näyttelemiskokemus vaihteli."


title: Pakokauhun vallassa

text: Arvioiden pisteitä keräävä Rotten Tomatoes -sivusto kokosi jälkikäteen 21 kritiikkiä ja antoi elokuvalla pisteitä 95 %, ja keskimääräinen pisteytys oli 7,3/10.


title: Pakokauhun vallassa

text: Elokuvan tarinan kirjoittajat Edna Anhalt ja Edward Anhalt saivat työstään Oscar-palkinnon. Venetsian elokuvajuhlilla Elia Kazan sai kansainvälisen palkinnon, ja hän oli myös ehdolla Kultaisen leijonan saajaksi.


title: Run & Hide

text: Run & Hide on Gracian esittämä kappale, jolla hän edusti Saksaa vuoden 2005 Eurovision laulukilpailussa Ukrainan Kiovassa.


title: Run & Hide

text: Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui viimeiseksi 24 maan joukossa.


title: Ram Nath Kovind

text: Ram Nath Kovind (s. 1. lokakuuta 1945 Uttar Pradesh) on intialainen poliitikko ja maan nykyinen presidentti. Kovind toimi Biharin osavaltion kuvernöörinä ennen presidentin virkaa. Kovind kuuluu kastittomiin daliteihin. Kovind oli Intian kansanpuolueen ehdokas vuoden 2017 presidentinvaalissa ja sai yli 65 prosenttia äänistä. Hän astui virkaansa 25. heinäkuuta 2017.


title: Can’t Wait Until Tonight

text: Can’t Wait Until Tonight on Maxin esittämä kappale, jolla hän edusti Saksaa vuoden 2004 Eurovision laulukilpailussa Turkin Istanbulissa.


title: Can’t Wait Until Tonight

text: Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 24 maan joukosta 8. sijalle.


title: GP2 Espanjan Grand Prix 2010

text: GP2 Espanjan Grand Prix 2010 oli GP2-kauden 2010 ensimmäinen osakilpailu, joka ajettiin 8.–9. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


title: GP2 Espanjan Grand Prix 2010

text: Lauantain kilpailun voittoon ajoi Arden International -tallin kuljettaja Charles Pic. Sunnuntain kilpailun voitti Ocean Racing Technology -tallin Fabio Leimer.


title: GP2 Monacon Grand Prix 2010

text: GP2 Monacon Grand Prix 2010 oli GP2-kauden 2010 toinen osakilpailu, joka ajettiin 14.–15. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: GP2 Monacon Grand Prix 2010

text: Perjantain kilpailun voittoon ajoi Barwa Addax Team -tallin kuljettaja Sergio Pérez. Lauantain kilpailun voitti DAMS -tallin Jérôme d’Ambrosio.


title: Luettelo diplomaattisista edustustoista Saksassa

text: Tämä on luettelo diplomaattisista edustustoista Saksassa.


text: Saksassa sijaitsee 159 valtion suurlähetystöt joista viisi sijaitsee edelleen vanhassa pääkaupungissa Bonnissa. Monien suurlähetystöjen toimitilat sijaitsevat nykyään kuitenkin Berliinissä. Joidenkin maiden suurlähettiläät ovat akkreditoitu muista maista.


text: Kunniakonsulaatit eivät ole luettelossa.


text: Seuraavat suurlähetystöt sijaitsevat Brysselissä ellei toisin mainita


title: Diatsiriinit

text: Diatsiriinit ovat heterosyklisiä orgaanisia yhdistetä. Diatsiridiineille tyypillinen rengasrakenne koostuu yhdestä hiiliatomista ja kahdesta typpiatomista, joiden välillä on kaksoissidos.


title: Diatsiriinit

text: Vaikka diatsiriineissa on suhteellisen jännittynyt kolmesta atomista koostuva rakenne, ovat ne suhteellisen stabiileja. Kuumennettaessa ne voivat kuitenkin räjähtää. Pienimolekyyliset diatsiriinit ovat kaasuja tai nesteitä, suuremmat nesteitä tai kiteisiä aineita. Ryhmän yhdisteet ovat heikosti emäksisiä. Kuumennettaessa diatsiriineja tai säteilytettäessä niitä UV-valolla ne hajoavat muodostaen karbeeneja ja typpikaasua. Diatsiriinit ovat diatsoalkaanien isomeereja.


title: Diatsiriinit

text: Diatsiriinejä voidaan valmistaa hapettamalla kromihapon, kromitrioksidin, hopeaoksidin tai tert-butyylihypokloriitin avulla diatsiridiinejä, joita saadaan ketoneista. Toinen yleinen tapa on niin kutsuttu Graham-reaktio, jossa amidiini reagoi natriumhypokloriitin kanssa muodostaen diatsiriinirakenteen.


title: Kim Won-jun (jääkiekkoilija)

text: Kim Won-jun (s. 4. toukokuuta 1991 Soul, Korean tasavalta) on eteläkorealainen jääkiekkopuolustaja, joka pelaa Aasian liigan eteläkorealaisjoukkue Anyang Hallassa. Hän laukoo oikealta.


title: Kim Won-jun (jääkiekkoilija)

text: Won-jun aloitti jääkiekkoilun 13-vuotiaana. Hän suoritti yläkoulun Kwangwoon Junior High Schoolissa, jonka jälkeen nykyinen Mestis-joukkue Kiekko-Vantaan toimitusjohtaja Kai Sointu houkutteli Won-junin Suomeen. Hän siirtyi aluksi Tampereen Ilveksen C-nuoriin vain 15-vuotiaana kaudeksi 2006–2007. Won-jun opiskeli Tampereella myös Sammon lukiossa.


title: Kim Won-jun (jääkiekkoilija)

text: Kaudella 2008–2009 Won-junilla oli Toni Rajalan jälkeen seuran A-nuorten toiseksi paras teholukema (+13). Hän voitti kauden päätteeksi A-nuorten SM-pronssia. Kaudeksi 2009–2010 Won-jun siirtyi Jokereiden A-nuoriin. Hän teki siellä heti ensimmäisessä ottelussaan 6. marraskuuta 2010 Helsingin IFK:ta vastaan puolustajan tontilta peräti neljä maalia, mutta lopulta Won-jun teki kauden aikana 19 ottelussa tehot 5+2=7. Hänelle tarjottiin kauden päätteeksi juniorisopimusta Jokereiden SM-liigajoukkueesta, mutta Woo-jun päätti kuitenkin palata kotimaahansa suorittamaan Yonsei Universityn yliopiston.


title: Kim Won-jun (jääkiekkoilija)

text: Kaudeksi 2013–2014 Won-jun palasi Suomeen ja siirtyi Mestis-joukkue Kiekko-Vantaaseen, jota valmensi hänelle Ilveksen junioreista tuttu Pekka Kangasalusta. Hän teki kauden aikana 30 runkosarja- ja kahdessa playoff-ottelussa tehot 2+4=6. Won-jun pelasi myös kolme ottelua lainalla Suomi-sarjajoukkue Bewe TuusKissa.


title: Kim Won-jun (jääkiekkoilija)

text: Won-jun palasi kaudeksi 2014–2015 kotimaahansa pelaamaan Aasian liigan Anyang Hallaan, jossa tulokaskausi toi 48 runkosarjaottelussa tehot 2+15=17 ja kuudessa playoff-ottelussa kaksi syöttöpistettä. Kesällä 2015 Won-jun osallistui Dallas Starsin kehitysleirille. Kauden 2015–2016 päätteeksi hän voitti ALIH:n mestaruuden. Kaudella 2016–2017 Won-jun teki liigan yhden kauden piste-ennätyksensä tehoilla 1+20=21. Kauden 2017–2018 päätteeksi hän voitti taas ALIH:n mestaruuden.


title: Kim Won-jun (jääkiekkoilija)

text: Won-jun edusti Etelä-Koreaa Pyeongchangin olympiakisoissa 2018 sekä MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi lopulta kuitenkin putoamiseen IA-divisioonaan. Won-jun pelasi myös IA-divisioonan MM-kilpailuissa vuosina 2016 ja 2017, joista jälkimmäinen turnaus päättyi hopeaan ja Etelä-Korean kaikkien aikojen ensimmäiseen sarjanousuun MM-kilpailujen pääsarjatasolle. Hän pelasi myös IB-divisioonan MM-kilpailuissa vuonna 2015, jolloin Won-jun voitti kultaa. Hän jakoi tehoilla 2+3=5 turnauksen puolustajien pistepörssin voiton kolmen muun pelaajan kanssa. Won-jun pelasi myös Aasian talvikisoissa vuonna 2017, jolloin hän voitti hopeaa.


title: Kim Won-jun (jääkiekkoilija)

text: Won-jun pelasi myös alle 20-vuotiaiden II-divisioonan MM-kilpailuissa vuonna 2011, jolloin hän voitti B-lohkon pronssia.


title: Kim Won-jun

text: Kim Won-jun voi tarkoittaa seuraavia henkilöitä:


title: Audi A4 (B6)

text: Audi A4 B6 (Typ 8E) on Audi A4:n toisen sukupolven malli, jota valmistettiin vuosina 2000–2004, cabrioletia vuoteen 2006. Se korvasi edeltäneen B5-mallin, ja sedan- ja farmarimallien seuraajaksi tuli vuonna 2004 B7-malli, joka oli kuitenkin vain perusteellisen kasvojenkohotuksen läpikäynyt versio B6:sta.


title: Audi A4 (B6)

text: Toisen sukupolven Audi A4 esiteltiin syksyllä 2000. Sen ulkonäössä oli paljon samankaltaisia piirteitä kuin muutamaa vuotta aikaisemmin esitellyssä suuremmassa Audi A6 (C5) -mallissa.


title: Audi A4 (B6)

text: Vuoden 2001 Euro NCAP -kolaritestistä A4 sai tulokseksi neljä tähteä viidestä.


title: Audi A4 (B6)

text: Bensiinimoottorivalikoimassa olivat aluksi 1,6- (102 hv), 1,8- (150 hv) ja 2,0-litraiset (130 hv) nelisylinteriset sekä 3,0-litrainen (220 hv) V6. Nelivetoisina quattro-malleina oli valittavissa kaikki bensiinimoottorit 1,6-litraista lukuun ottamatta. Dieselvaihtoehdot olivat nelisylinterinen 1,9-litrainen (130 hv) ja 2,5-litrainen (180 hv) V6. 2,5-litraisen yhteydessä oli aina neliveto, ja se oli valittavissa myös 1,9-litraiseen. Joidenkin moottorien yhteyteen oli valittavissa portaaton "Multitronic"-automaattivaihteisto perinteisen viisivaihteisen automaatin sijaan.


title: Audi A4 (B6)

text: Keväällä 2001 1,9-litraisesta dieselistä tuli tarjolle 100-hevosvoimainen versio, 2,5-litraisesta puolestaan 155-hevosvoimainen. Molempien moottorien yhteydessä oli aina etuveto.


title: Audi A4 (B6)

text: Farmarimalli Avant tuli markkinoille syksyllä 2001 ja kangaskattoinen cabriolet keväällä 2002. A4 Cabriolet korvasi vanhaan Audi 80 -malliin pohjautuneen Audi Cabrioletin, jonka valmistus oli päättynyt vuonna 2000.


title: Audi A4 (B6)

text: Kesällä 2002 155-hevosvoimaisen 2,5 TDI:n teho nousi 163 hevosvoimaan ja 1,8-litraisen bensiinimoottorin 150:stä 163 hevosvoimaan. Uutena moottorina oli suorasuihkutteinen 2,0 FSI, joka oli 150-hevosvoimainen. Saman vuoden lopulla 1,8-litraisesta tuli saataville 190-hevosvoimainen versio.


title: Audi A4 (B6)

text: Kesällä 2004 1,9 TDI:stä tuli tarjolle 115-hevosvoimainen tehoversio 100- ja 130-hevosvoimaisten rinnalle.


title: Audi A4 (B6)

text: Vuoden 2003 alussa markkinoille tuli urheilullinen S4, jossa oli Audi A8:sta peräisin oleva 4,2-litrainen (344 hv) V8-moottori. S4:ää valmistettiin kaikkina kolmena korimallina.


title: Ahn Jin-hui

text: Ahn Jin-hui (s. 3. kesäkuuta 1991 Soul, Korean tasavalta) on eteläkorealainen jääkiekkoilija, joka pelaa kotimaassaan Daemyung Sangmun joukkueessa. Hän on pelipaikaltaan oikea laitahyökkääjä ja laukoo oikealta.


title: Ahn Jin-hui

text: Jin-hui pelasi kotimaassaan ensin Kyung Bock High'n joukkueessa ja sittemmin hän kävi Korean yliopistoa, jonka joukkueen kapteenina Jin-hui toimi kaudella 2012–2013. Kaudeksi 2013–2014 hän siirtyi Suomeen ja siirtyi Mestis-joukkue Kiekko-Vantaan riveihin. Jin-hui pelasi kautensa pääasillisesti melko puolustavassa roolissa ja teki 46 runkosarja- ja viidessä playoff-ottelussa tehot 3+5=8.


title: Ahn Jin-hui

text: Jin-hui palasi kaudeksi 2014–2015 kotimaahansa pelaamaan Aasian liigan Anyang Hallaan, jossa tulokaskausi toi 39 runkosarjaottelussa tehot 12+18=30 ja kuudessa playoff-ottelussa yhden syöttöpisteen. Kesällä 2015 Jin-hui osallistui Dallas Starsin kehitysleirille. Kauden 2015–2016 päätteeksi hän voitti ALIH:n mestaruuden. Kaudella 2016–2017 Jin-hui oli joukkueensa kolmanneksi paras pistemies tehoilla 19+30=49.


title: Ahn Jin-hui

text: Jin-hui edusti Etelä-Koreaa Pyeongchangin olympiakisoissa 2018. Hän pelasi myös MM-kilpailuissa vuonna 2018, jotka olivat Etelä-Korean kaikkien aikojen ensimmäiset pääsarjatasolla. Jin-hui jakoi tehoilla 1+1=2 joukkueen sisäisen pistepörssin voiton Brock Radunsken ja Kim Sang-wookin kanssa. Hänet valittiin Yhdysvaltoja vastaan pelatun alkulohkon ottelun päätteeksi Etelä-Korean ottelun parhaaksi pelaajaksi. Etelä-Korean turnaus päättyi kuitenkin putoamiseen IA-divisioonaan.


title: Ahn Jin-hui

text: Jin-hui pelasi myös IA-divisioonan MM-kilpailuissa vuosina 2016 ja 2017, joista jälkimmäinen turnaus päättyi hopeaan ja Etelä-Korean kaikkien aikojen ensimmäiseen sarjanousuun MM-kilpailujen pääsarjatasolle. Hän voitti joukkueen sisäisen pistepörssin tehoilla 2+3=5 ja sisäisen tehotilaston lukemalla +5. Jin-hui pelasi myös IB-divisioonan MM-kilpailuissa vuonna 2015, jolloin hän voitti kultaa.


title: Ahn Jin-hui

text: Jin-hui pelasi myös alle 18-vuotiaiden II-divisioonan MM-kilpailuissa vuosina 2008 ja 2009, joista jälkimmäinen turnaus päättyi A-lohkon kultaan.


title: Erwin Blask

text: Erwin Blask (s. 20. maaliskuuta 1910 Gajrowskie Puola – 6. helmikuuta 1999 Frankfurt am Main Saksa) oli saksalainen moukarinheittäjä ja olympiamitalisti.


title: Erwin Blask

text: Olympialaisissa Blask edusti Saksaa kerran, vuoden 1936 olympialaisissa Berliinissä. Kisoista hän saavutti moukarinheiton hopeaa tuloksella 55,04 metriä. Ennätyksekseen Blask heitti tuloksen 59,00 metriä vuonna 1938.


title: Erasmus Reinhold

text: Erasmus Reinhold (1511–1553) oli saksalainen tähtitieteilijä. Hän opiskeli Wittenbergissä. Hänet nimitettiin sinne tähtitieteen professoriksi vuonna 1536 ja yliopiston rehtoriksi 1549. Hän laati ensimmäiset aurinkokeskiseen malliin perustuvat planeettataulukot Tabulae Prutenicae (Preussilaiset taulukot), jotka painettiin 1551.


title: Erasmus Reinhold

text: Reinholdin virka perustettiin 1536, kun Philipp Melanchthon jakoi matematiikan professorin viran kahtia, ja Reinholdille tuli tähtitiede eli "mathematicum superiorum". Reinhold oli kiinnostunut Kopernikuksen ajatuksista, mutta ei myöntänyt kiinnostustaan julkisesti.


title: Erasmus Reinhold

text: Reinhold sovelsi taulukoissaan Kopernikuksen planeettaliikkeen matemaattista mallia, mutta käänsi systeemin maakeskiseksi. Taulukkoja käytettiin myös gregoriaanisen kalenteriuudistuksen pohjana 1582.


title: Anni Steuer

text: Anni Steuer-Ludewig (12. helmikuuta 1913 Metz Ranska – 1990-luku) oli saksalainen pikajuoksija, jonka päämatkana olivat pika-aidat.


title: Anni Steuer

text: Steuer edusti Saksaa olympialaisissa kerran, vuonna 1936 Berliinissä. Hän saavutti kisoista hopeaa 80 metrin aitajuoksussa, minkä lisäksi hän juoksi kisoissa ennätyksekseen ajan 11,81.


title: Taidetutkimukset

text: Taidetutkimukset () on BBC:n tuottama brittiläinen dokumenttisarja. Sarjassa taideasiantuntija Philip Mould ja toimittaja Fiona Bruce yrittävät selvittää kuuluisten taiteilijoiden tekemäksi väitettyjen taideteosten todellista alkuperää.


title: Taidetutkimukset

text: Suomessa sarjaa on esitetty Yle Teemalla.


title: Ren Zhengfei

text: Ren Zhengfei (yksink.:任正非, pinyin: Rén Zhèngfēi, synt. 25. lokakuuta 1944) on kiinalainen yrittäjä. Hän on Huawein perustaja sekä toimitusjohtaja. Forbesin mukaan hän on Kiinan 106:nneksi rikkain henkilö.


title: Ren Zhengfei

text: Ennen uraansa liikemiehenä Ren toimi Kiinan armeijassa PLA:ssa insinöörinä. Hän oli kehittämässä armeijan omaa viestintäverkostoa.


title: Ren Zhengfei

text: Hänen tyttärensä, Huawein talousjohtaja Meng Wanzhou pidätettiin joulukuussa 2018 Kanadassa Yhdysvaltojen pyynnöstä. Taustalla on väite, että Huawein laitteet ovat turvallisuusuhka Yhdysvalloille.


title: GP2 Belgian Grand Prix 2011

text: GP2 Belgian Grand Prix 2011 oli GP2-kauden 2011 kahdeksas osakilpailu, joka ajettiin 27.–28. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.


title: GP2 Belgian Grand Prix 2011

text: Lauantain kilpailun voittoon ajoi Racing Engineering -tallin kuljettaja Christian Vietoris. Kolmanneksi sijoittunut Romain Grosjean varmisti sarjan mestaruuden. Sunnuntain kilpailun voitti Scuderia Coloni -tallin Luca Filippi.


title: Volkswagen Polo VI

text: Volkswagen Polo VI on Volkswagenin Polo-mallin kuudes sukupolvi, jota on valmistettu vuodesta 2017 lähtien. Sen neliovinen sedan-versio on nimeltään Volkswagen Virtus.


title: Volkswagen Polo VI

text: Kuudennen sukupolven Polo on edeltäjäänsä 81 millimetriä pidempi kokonaispituudeltaan ja 94 millimetriä akseliväliltään. Tavaratilan koko on kasvanut 71 litralla. Malli perustuu samalle modulaariselle MQB A0 -pohjalevylle kuin uusi SEAT Ibiza.


title: Volkswagen Polo VI

text:
Vuoden 2017 Euro NCAP -kolaritestistä Polo sai tulokseksi täydet viisi tähteä.
Bensiinimoottorivalikoimassa ovat 1,0 MPI (75 hv), 1,0 TSI (95 hv), 1,5 TSI (150 hv) sekä GTI-mallin 2,0 TSI (200 hv). Dieselmoottori on 1,6-litrainen (80/95 hv) TDI. Lisäksi tarjolla on maakaasua polttoaineenaan käyttävä 1,0 TGI (90 hv). Kaikkien yli 90-hevosvoimaisten moottorien yhteyteen on valittavissa seitsenportainen DSG-kaksoiskytkinvaihteisto.


title: GP2 Unkarin Grand Prix 2011

text: GP2 Unkarin Grand Prix 2011 oli GP2-kauden 2011 seitsemäs osakilpailu, joka ajettiin 30.–31. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: GP2 Unkarin Grand Prix 2011

text: Lauantain kilpailun voittoon ajoi DAMS -tallin kuljettaja Romain Grosjean. Sunnuntain kilpailun voitti Trident -tallin Stefano Coletti.


title: Classics (Diablon albumi)

text: Classics on suomalaisen metalliyhtye Diablon kokoelma-albumi, joka julkaistiin vuonna 2013 levymerkillä EMI.


title: GP2 Saksan Grand Prix 2011

text: GP2 Saksan Grand Prix 2011 oli GP2-kauden 2011 kuudes osakilpailu, joka ajettiin 23.–24. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: GP2 Saksan Grand Prix 2011

text: Lauantain kilpailun voittoon ajoi Scuderia Coloni -tallin kuljettaja Luca Filippi. Sunnuntain kilpailun voitti DAMS -tallin Romain Grosjean.


title: Captain Marvel (elokuva)

text: Captain Marvel vuonna 2019 ensi-iltansa saava yhdysvaltalainen supersankarielokuva, joka perustuu Marvel Comicsin sarjakuvahahmoon Carol Danvers. Sen on tarkoitus olla Marvel Cinematic Universen (MCU) 21. elokuva. Elokuvan ohjaavat Anna Boden ja Ryan Fleck, jotka myös käsikirjoittavat sen yhdessä Geneva Robertson-Dworetin ja Jac Schaefferin kanssa. Elokuvan pääosissa ovat Brie Larson, Samuel L. Jackson, Ben Mendelsohn, Djimon Hounsou, Lee Pace, Lashana Lynch, Gemma Chan, Annette Bening, Clark Gregg ja Jude Law.


title: Captain Marvel (elokuva)

text: Carol Danversiin perustuva elokuva on ollut tuotannossa toukokuusta 2013 asti. Elokuvan alkuperäinen ensi-iltapäivämäärä julkistettiin lokakuussa 2014 ja huhtikuussa 2015 Nicole Perlmanin ja Meg LeFauven ilmoitettiin käsikirjoittavan elokuva, heidän toimitettua useita toteuttamisideoita hahmolle. Larson paljastettiin pääosan esittäjäksi vuoden 2016 San Diego Comic-Con Internationalissa. Boden ja Fleck kiinnitettiin ohjaajiksi huhtikuussa 2017. Saman vuoden elokuussa Robertson-Dworet palkattiin uudeksi käsikirjoittajaksi. Elokuvan tarina lainaa elementtejä vuoden 1971 sarjakuvatarinasta "Krii-skrulli -sota". Sijaintien kuvaaminen alkoi tammikuussa 2018, kun taas varsinaiset kuvaukset alkoivat maaliskuussa ja päättyivät heinäkuussa, sijoittuen Kaliforniaan ja Louisianaan. Kuvausten alkaessa paljastettiin loput näyttelijät ja käsikirjoittajat. Jackson ja Gregg muokattiin jälkituotannossa digitaalisesti nuoremman näköisiksi.


title: Captain Marvel (elokuva)

text: "Captain Marvel" saa ensi-iltansa Suomessa 6. maaliskuuta 2019 ja Yhdysvalloissa 8. maaliskuuta 2019.


title: Captain Marvel (elokuva)

text: Vuonna 1995 kriiden eliittijoukko Starforceen kuuluva yliluonnolliset voimat omaava ja kriiksi itseään luuleva ihminen, joka käyttää nimeä Vers, alkaa kyseenalaistaa menneisyyttään ja identiteettiään palatessaan takaisin Maahan pysäyttääkseen sinne soluttautuneet skrullit.


title: Captain Marvel (elokuva)

text: Toukokuussa 2013 Marvel Studios oli laatinut käsikirjoituksen Neiti Ihmeestä, joka oli Carol Danversin alkuperäinen supersankarinimi. Tuottaja Louis D’Esposito ilmoitti studion olevan kiinnostunut naisvetoisesta supersankarielokuvasta sanomalla, ”elokuvissamme on vahvoja naispuolisia hahmoja Mustasta Leskestä Pepper Pottsiin ja Peggy Carteriin eikä sitä koskaan tiedä. Ehkä voimme tehdä sivullisen elokuvan joko yhdelle heistä tai Kapteeni Ihmeelle.” Marvel Studiosin puheenjohtaja Kevin Feige sanoi, että jos Marvel tekisi naisvetoisen elokuvan, hän suosisi eniten ”kokonaan uutta hahmoa [Marvel Cinematic Universeen], tehdä alkuperätarina. Olemme puhuneet paljon [Kapteeni Ihmeestä]. Luulen, että se olisi erittäin siistiä.” Elokuussa 2014 Feige totesi, että Musta Pantteri ja Kapteeni Ihme ovat ”kumpikin hahmoja, joista pidämme, ja kehitystyö on tehty ja jatkamme siihen mitä on tehtävä” ja studiolta usein kysyttiin, ”enemmän kuin "Iron Man 4", enemmän kuin "" ... Luulen, että siinä on jotain mihin meidän on kiinnitettävä huomiota.”


title: Captain Marvel (elokuva)

text: Lokakuussa 2014 Feige ilmoitti "Captain Marvelin" saavan ensi-iltansa 6. heinäkuuta 2018 osana MCU:n elokuvien kolmatta vaihetta. Hän sanoi, ”Tämän Kapteeni Ihmeen nimi on Carol Danvers. Tätä elokuvaa on työstetty jo yhtä pitkään kuin "Doctor Strange" tai ennen kuin "Guardians of the Galaxy" sai ensi-iltansa, ja että yksi avainasioista oli selvittää mitä halusimme tehdä sillä. Hän seikkailunsa ovat maanpäälliset, mutta voimat kosmisesta maailmasta.” Feige mainitsi myös, että käsikirjoittaja ja ohjaaja paljastettaisiin ”hyvin pian” ja että Marvel harkitsi naispuolisia elokuvantekijöitä, sanoen ”teimme sen mitä olemme aina tehneet, eli etsimme parhaita elokuvantekijöitä, parhaita käsikirjoittajia ja parhaita mahdollisia ohjaajia. Joten en aio sanoa, että aiomme palkata ketään mistään tietystä väestöryhmästä, mutta tapaamma paljon ihmisiä.”


title: Captain Marvel (elokuva)

text:
Helmikuussa 2015 Marvel ilmoitti uudeksi ensi-iltapäivämääräksi 2. marraskuuta 2018. Huhtikuun alussa Feige paljasti Kapteeni Ihmeen olleen "" käsikirjoituksen varhaisessa luonnoksessa, mutta poistettiin myöhemmin, koska ”se ei tuntunut oikealta hetkeltä. Emme halunneet esitellä häntä lentämässä puvussaan ennen kuin tiedätte kuka hän on ja kuinka hänestä tuli se mikä on.” Hän sanoi, että Marvel oli valmis julkistamaan elokuvan käsikirjoittajat ”toivottavasti seuraavan viikon tai kahden aikana”, ja keskellä huhtikuuta toinen "Guardians of the Galaxyn" käsikirjoittajista Nicole Perlman ja toinen elokuvan "Inside Out – mielen sopukoissa" käsikirjoittajista Meg LeFauve paljastettiin käsikirjoittajiksi. Kaksikko kokosi yhteen käsikirjoittajatiimin tehtyään vaikutuksen Feigeen erillisillä ideoillaan hahmosta ja alkoivat työstää elokuvaa kuukauden sisällä. LeFauve löysi hahmon statuksen naispuolisena supersankarina sekä ”ihmeellisenä” että haasteena ja sanoi ”kuinka vaikeaa se tulee olemaan, koska hän on niin voimakas? Emme halua Teräsmies-kirousta. ’Mikä on hänen haavoittuvaisuutensa?’ on se mitä meidän tulee selvittää.” Toukokuuhun mennessä Marvel oli keskustellut Ava DeVernayn kanssa joko "Captain Marvelin" tai "Black Pantherin" ohjaamisesta. Kuukauden kuluttua Feigen vahvisti asian, sanoen, että oli neuvotellut DuVernayn ja lukuisten muiden ohjaajien kanssa ja odotti päätöksen tehtävän vuoden 2015 aikana. Syyskuussa Feige sanoi, että näyttelijöiden valinta alkaisi vasta vuonna 2016, koska ”olemme käsikirjoittamassa elokuvaa, selvittämässä millaisen haluamme Carol Danversin olevan, ja sen, että millaisen rakenteen me todella haluamme elokuvalle ja mikä on hänen roolinsa muissa kolmannen vaiheen elokuvissa.” Tuottaja Jeremy Latcham tarkensi, että ”hahmon oikein toteuttamisessa on kova vaiva. Haluamme varmistaa, että tiedämme kuka [hahmo] on ennen kuin pohdimme kenen pitäisi näytellä häntä.” Lokakuussa 2015 Marvel siirsi ensi-iltaa jälleen ja ilmoitti uudeksi päivämääräksi 8. maaliskuuta 2019.
Feige ilmoitti huhtikuussa 2016, että ohjaaja paljastettaisiin ”seuraavan kuukauden tai kahden aikana” ja että ensimmäiset näyttelijät paljastettaisiin keskellä vuotta 2016. Hän myös mainitsi elokuvan kertovan kuinka Carol Danversista tulee Kapteeni Ihme. Seuraavan kuukauden aikana indie-elokuvantekijä Emily Carmichaelin nimi nousi esiin mahdollisena ohjaajaehdokkaana, ja kesäkuussa Brie Larson nousi esiin vahvimpana ehdokkaana Kapteeni Ihmeen näyttelijäksi. Larson vahvistettiin hahmon näyttelijäksi vuoden 2016 San Diego Comic-Con Internationalissa. Samalla Feige sanoi ohjaajien haun rajoittuneen ”kymmenen ehdokkaan listaan”, ja toivoi voivansa julkistaa ohjaajan ”kesän lopussa.” Perlman paljasti elokuussa, että hahmon alkuperätarina olisi elokuvassa erilainen, koska sarjakuvissa se muistutti liikaa Vihreän Lyhdyn tarinaa, sanoen, ”on paljon mitä pitää keksiä uudelleen. Hän on myös oma persoonansa ja mahtava hahmo. Olemme tietoisia siitä mitä muissa Marvel-elokuvissa tapahtuu ja varmistettava, että hänen oma tarinansa on ainutlaatuinen ja sopii tähän samassa ajassa kulkevaan maailmaan.” Feige selitti tämän myöhemmin, sanoen, ”luulen, että meillä on upea ja ainutlaatuinen tapa” kertoa hänen tarinansa, ”tarinan ytimen” keskittyessä siihen kuinka Danvers löytää rajansa ja haavoittuvaisuutensa. Hän lisäsi myös, että Kapteeni Ihme olisi ”voimakkain hahmo, joka on koskaan esitelty” elokuvissa ja ”tulee todistamaan itsensä hyvin tärkeäksi hahmoksi universumillemme”.


title: Captain Marvel (elokuva)

text: Lokakuussa 2016 Feige myönsi, että ohjaajan julkistaminen kesti odotettua pidempää, sanoen, ”yritämme saada vähän enemmän tarinaa asetettua ennen kuin tuomme elokuvantekijän mukaan” puhumaan aiheesta. Feige kuvaili haluaan palkata naispuolinen ohjaaja, sanomalla, ”luulen, ettei se ole edellytys mahtavan version tekemiselle "Captain Marvelista", mutta se on jotain mitä pidämme tärkeänä,” lisäten, että oli myös tärkeää saada projektiin naisen ääni, vaikka he eivät tietäisi paljon sarjakuvista; ”heidän täytyy vain rakastua siihen, kunhan se on esitelty heille. On hämmästyttävää nähdä kaikkia elokuvantekijät lukemassa [lähdemateriaalin] läpi ja tietävän, ’ai, nainen kirjoittaa nyt,’” puhuen erityisesti Kelly Sue DeConnickin sarjakuvista. Feige odotti ohjaajan paljastettavan vuoden 2016 lopussa. Perlman ja LeFauve kuitenkin näyttivät laatimansa käsikirjoituksen vasta joulukuussa, jolloin lisätapaamiset ohjaajaehdokkaiden kanssa venyivät vuoden 2017 alkuun.


title: Captain Marvel (elokuva)

text: Helmikuussa 2017 Perlman sanoi, että vaikka hän ja LeFauve palkattiin jo vuotta aiemmin, kaksikko oli vasta nyt saanut ”marssikäskyn” aloittaa käsikirjoittaminen, sanoen, että yksi viivästymisen syistä oli selvittää mihin osaan MCU:ta elokuva sopisi. Samaan aikaan Perlman keskusteli hahmon feminiinisyydestä, sanomalla, ”luulen, että on taipumus käydä edestakainen keskustelu siitä, että ’pitäisikö sen vaikuttaa tarinaan lainkaan?’ vai ’pitäisikö sen vaikuttaa kirjoittamiseen?’ Luulen, että on tärkeää varmistaa, ettei Kapteeni Ihme ole sankari feminiinisyytensä vuoksi. Hän on hyvin voimakas hahmo ja hänen naisellisuutensa on osa sitä voimaa.” Perlman myös lisäsi, että on yleisiä kestoilmaisuja, joita voidaan pitää naispuolista hahmoa halveeraavina mutta ei miespuolista hahmoa, ”on asioita, joita en ajattelisi kahdesti Rautamiehestä, mutta joita voisi ajatella kahdesti Kapteeni Ihmeestä.”


title: Captain Marvel (elokuva)

text: Marvel palkkasi Anna Bodenin ja Ryan Fleckin ohjaamaan "Captain Marvelin". Kaksikko palkattiin, kun he olivat tehneet vaikutuksen Marveliin ”aina uudelleen ja uudelleen” useissa tapaamisissaan hahmon vision suhteen ja kokemuksellaan sekä televisiossa että elokuvissa. Feige huomautti, että hän ja Marvel olivat vaikuttuneita Bodenin ja Fleckin kyvystä ”luoda hahmolle yksittäinen matka” kaikissa töissään, lisäten, ”tarinat, joita he ovat kertoneet, ovat niin monipuolisia, mutta aiheesta riippumatta, he voivat sukeltaa niihin ja hioutua sisään hahmon historiaan.” Feige tunsi ylivoimaisesti, että elokuvan ”tarvitsee kertoa kolmiulotteisesta ja monikerroksiselta Carol Danvers -hahmolta. Sinun on voitava jäljittää hänet ja seurata häntä ja ymmärtää häntä kaikissa vaiheissa elokuvaa, huolimatta siitä kuinka paljon visuaalisia tehosteita ja avaruusaluksia ja pahiksia täyttää kuvan. Se on tärkeää.” Kuvausten suunniteltiin alkavan tammikuussa 2018, mutta Feige sanoi toivovansa kuvausten alkavan helmikuussa 2018.


title: Captain Marvel (elokuva)

text: Heinäkuussa 2017 paljastettiin, että Samuel L. Jackson esiintyisi elokuvassa, palaten Nick Furyn rooliin. Vuoden 2017 San Diego Comic-Conissa Feige vahvisti Jacksonin esiintymisen elokuvassa ja että "Captain Marvel" sijoittuisi 1990-luvulle ja että skrullit toimisivat roistoina, mahdollistaen "The Avengers" -lehden sarjakuvatarinan "Krii-skrulli -sota" aineksien käytön elokuvassa. Asettamalla elokuvan sijoittumaan 1990-luvulle, Feige huomautti sen mahdollistavan Danversin "olla erityinen sankari, mutta sijoittaa sen MCU:n aikajanalle." "The Hollywood Reporter" vertasi elokuvan tapahtuma-aikaa "iin" sekä Worlds of DC:n elokuvaan "Wonder Woman", jotka sijoittuivat vuosikymmenien taakse menneisyyteen. Saman kuukauden aikana California Film Commission antoi 20,7 miljoona verohyvityksen elokuvan tuotannolle, ensimmäiset 100 miljoonaa käytettiin osavaltion päteviin menoihin, Kalifornian toimiessa "Captain Marvelin" pääkuvauspaikkansa. D’Esposito sanoi, että oli ”hyvin jännittävää” saada "Captain Marvel" -elokuva kyseiseen osavaltioon, koska Marvel Studios päätoimipaikka ja jälkituotantolaitokset sijaitsevat myös siellä, lisäten ”tulemme tehostamaan tuotantoprosessiamme tälle ja muille työstämillemme elokuville samanaikaisesti”.


title: Captain Marvel (elokuva)

text: Elokuun puolivälissä Marvel palkkasi Geneva Robertson-Dworetin "Captain Marvelin" uudeksi käsikirjoittajaksi LeFauven siirryttyä toiseksi Disney Animationin elokuvan "Giganticin" ohjaajista. Perlman vahvisti lähtönsä projektista ja sanoi, että hänen ja LeFauven työstämä tarina tultaisiin säilyttämään lopullisessa käsikirjoituksessa. Robertson-Dworet kuvaili elokuvaa toimitakomediaksi ja muokkasi kösikirjoituksen samanlaiseksi kuin alkuperäisen "Tomb Raiderille" (2018) tekemänsä käsikirjoituksen, ennen kuin kyseiselle elokuvalle päätettiin antaa dramaattisempi sävy. Hän lisäsi, että luovalle tiimille oli myös tärkeää säilyttää elokuvan koomiset elementit sekä Danversin hahmon ”erittäin huvittava ääni”, sillä Danvers ”on yksi huvittavimmista sarjakuvahahmoista. Hän on niin nenäkäs ja älykäs, ettei kuuntele kenenkään arvosteluja”. Robertson-Dworet myös antoi Bodenille kunnian Danversin äänen muokkaamisesta elokuvaan sopivaksi sekä halusta ”kaivertaa oma polkumme ja varmistaa, ettemme vain viivyttelisi samalla alueella ["Wonder Womanin" julkaisun jälkeen], ja näyttää kaiken sen mihin naiset ovat kykeneviä.” Feige lisäsi "Captain Marvel" sisältävän "sosältävän viitteitä suosimiimme ”90-luvun toimita elokuviin”, kuten "Terminator 2 – Tuomion päivä", ”upeat katutason tappelut, katutason takaa-ajokohtaukset, ja sen sellaista hupia”, koska 1990-luvun toimintagenre oli jotain, mitä Marvel Studios ei ollut vielä tutkinut. Hän lisäsi myös, että iso osa elokuvasta sijoittuisi ulkoavaruuteen. DeConnickin lisäksi California Institute of Technologyn Institute for Quantum Information and Matterin kvanttifyysikko Spyridon Michalakis toimi elokuvan tieteellisenä konsulttina.


title: Captain Marvel (elokuva)

text: Lokakuussa kuvausten ilmoitettiin alkavan maaliskuussa 2018. Feige kuvaili elokuvaa ”isoksi osaksi” kohti "a", joka saisi ensi-iltansa "Captain Marvelin" jälkeen ja sanoi, että tarina sijoittuu samoihin aikoihin MCU:n kaikkien kolmen vaiheen tapahtumien kanssa. Samalla viikolla Ben Mendelsohn oli neuvotteluissa elokuvan päävihollisen roolista. Mendelsohn oli aiemmin tehnyt yhteistyötä Bodenin ja Fleckin kanssa elokuvassa "Mississippi Grind" ja ohjaajat kaavailivat häntä "Captain Marvelin" roiston näyttelijäksi jo silloin, kun elokuvan tarinan suunnittelu alkoi. Heti ohjaajien keskusteltua roolista hänen kanssaan, Mendelsohn ”myöntyi nopeasti tavoittelemaan” sitä. Marraskuussa Jude Law’n raportoitiin osallistuneen neuvotteluihin Mar-Vellin roolista. Tammikuussa 2018 DeWanda Wise valittiin näyttelemään Maria Rambeau’ta ja lisäksi vahvistettiin Mendelsohnin ja Law’n roolivalinnat. Saman kuukauden aikana paljastui, että Robert Kazinsky näyttelee myös elokuvassa. Feige totesi Law’n olleen näyttelijä, jota Marvel oli ”ihaillut jo kauan ja halunneet löytää roolin elokuviimme”, tuntien hänen osansa "Captain Marvelissa" olleen ”tavallisesta poikkeava”. Law tunsi Marvelin olleen ”mielenkiintoinen osapuoli, johon liittyä, mielenkiintoisella hetkellä näiden valta-asemassa. Minulle on kiintoisa leikkipaikka työskentelyyn” huomattaen myös Marvelin ”vaivannäön [viime vuosina] erilaisilla äänillä varustettujen ohjaajien palkkaamiseen”.


title: Captain Marvel (elokuva)

text: Sijaintien kuvaukset alkoivat tammikuun 2018 lopussa. Kuvauspaikoilta otetut kuvat näyttivät Larsonin vihreässä ja mustassa puvussa, perinteisen punaisen ja sinisen puvun sijasta. Feige vastasi tähän sanomalla Marvelin hyväksyvän riskin kuvien vuotamisesta seurauksena sijaintien kuvaukselle ja tunsi, että ”useimmat ihmiset ovat riittävän järjissään tietääkseen, että he näkevät kulissien takaista kuvaa, täysin ilman kontekstiä." Hän lisäsi, että iso osa elokuvan kohtauksista kuvattaisiin kyseisessä paikassa.


title: Captain Marvel (elokuva)

text: Kuukausi myöhemmin Gemma Chan valittiin näyttelemään Minn-Ervaa. Maaliskuun aikana Wise joutui vetäytymään roolistaan, televisiosarjan "She’s Gotta Have It" roolinsa kuvausaikataulun vuoksi. Seuraavana päivänä Lashana Lynch osallistui neuvotteluihin Wisen korvaajaksi. Viikkoa myöhemmin Marvel vahvisti Mendelsohnin, Lynchin, Chanin, Law’n roolivalinnat ja paljasti aiemmissa MCU-elokuvissa näytelleiden Djimon Hounsoun, Lee Pacen ja Clark Greggin palaavan Korathin, Ronan Syyttäjän ja Phil Coulsonin rooleihin. Näyttelijäkaartiin liittyivät myös Algenis Pérez Soto, Rune Temte ja Mckenna Grace. Lisäksi paljastettiin että LaFauven, Perlmanin ja Robertson-Dworetin lisäksi myös Boden, Fleck sekä Liz Flahive ja Carly Mensch ovat kreditoitu elokuvan käsikirjoittajiksi. "The Hollywood Reporterin" Richard Newby kommentoi, että Korathin, Ronanin ja Coulsonin (edellisissä elokuvissa esiintyneiden kuolleiden hahmojen) esiintymisen elokuvassa ”antoi MCU:ssa toisen ainutlaatuisen mahdollisuuden vahvistaa joitain hahmoja, jotka eivät näyttäneet täyttä potentiaaliansa, antamaan mahtaville näyttelijöille, erityisesti kovaonnisille roistoille, mahdollisuuden tuoda rooleistaan esille enemmän kuin mitä alkuperäinen mahdollisuus salli... "Captain Marvel" antaa näiden hahmojen tulla merkittävämmiksi, ja vaikka heidän kohtalonsa ovat sinetöity, heidän menneisyytensä ja tarinansa voivat muuttaa näkökulmamme heihin kokonaan.”


title: Captain Marvel (elokuva)

text: Varsinaiset kuvaukset alkoivat Kaliforniassa 19. maaliskuuta 2018, "Guardians of the Galaxyn", "in" ja "Doctor Strangen" kanssa aiemmin työskennelleen Ben Davisin toimiessa kuvaajana. Vuoteen 1986 sijoittuva karnevaalikohtaus, jossa esiintyvät sekä Danvers että Fury, kuvattiin myöhemmin Jim Racing Clubilla, Oxnardissa. "Captain Marvelin" sekä muiden suuren budjetin elokuvien kuvaaminen Los Angelesissa auttoi Kalifornian verohyvitysohjelmaa nostamaan elokuvatuotantoa alueella 11,7 prosentilla 2018 ensimmäisen vuosineljänneksen aikana, mikä oli vuoden 2017 samaan ajankohtaan verrattuna ensimmäinen kaksinumeroinen kasvu tuotannossa sitten vuoden 2015 neljännen vuosineljänneksen. Kuvausten oli tarkoitus sijoittua huhtikuun aikana myös Shaver Lakeen Fresnon ulkopuolelle, mutta se viivästyy toukokuun puoleenväliin. Huhtikuun lopussa Feige ilmoitti, että kuvaukset olivat melkein puoliksi tehty. Seuraavan kuukauden aikana Annette Bening liittyi näyttelijäkaartiin. Kalifornian osuus kuvauksista päättyi 23. kesäkuuta 2018 ja tuotanto tulee siirtymään Fresnoon, Baton Rougeen ja New Orleansiin kahden viimeisen kuvausviikon ajaksi. Kuvaukset päättyivät virallisesti 6. heinäkuuta 2018.


title: Captain Marvel (elokuva)

text: Heinäkuussa 2018 Chuku Modun paljastettiin näyttelevän elokuvassa. Syyskuussa 2018 "Entertainment Weekly" paljasti ensimmäiset viralliset kuvat Danversin Kapteeni Ihmeen puvusta. Samalla paljastettiin Mendelsohnin, Lynchin, Soton ja Temten roolihahmot sekä vahvistettiin Gracen rooli nuorena Carol Danversina. Joulukuussa 2018, Marvel julkaisi elokuvan virallisen julisteen, jossa Perlman sekä Joe Shrapnel ja Anna Waterhouse olivat kreditoitu tarinan laatimisesta sekä Boden, Fleck, Robertson-Dworet, ja Jac Schaeffer käsikirjoituksesta. Schaeffer oli aiemmin palkattu tammikuussa 2018 käsikirjoittamaan "Black Widow". Pian julisteen jälkeen julkaistu traileri paljasti Beningin hahmon olevan krii-tutkija, jolla oli yhteys Danversin menneisyyteen. Visuaalisten efektien luomisesta vastasivat Animal Logic, Cantina Creative, Digital Domain, Framestore, Industrial Light & Magic, Lola VFX, Luma Pictures, RISE, Rising Sun Pictures, Scanline VFX ja Trixter, Lola VFX:n toteuttaessa myös Jacksonin ja Greggin näyttämisen nuoremmilta. Sarjakuvista tuttu Danversin lemmikki, kissaksi naamioitunut flerken nimeltä Chewie (nimetty "Tähtien sota" -hahmo Chewbaccan mukaan), esiintyy uudella nimellä Goose. Nimi tulee elokuvan "Top Gun – lentäjistä parhaat" (1986) hahmon Nick ”Goose” Bradshaw’n kutsumanimestä. Goosen esittämisestä vastaa neljä oikeaa kissaa: Reggie, Archie, Rizzo ja Gonzo. Ylimmän Tajunnan kerrottiin myös esiintyvän elokuvassa ja Kelly Sue DeConnickilla kerrottiin olevan cameorooli.


title: Captain Marvel (elokuva)

text: Toukokuussa 2018 Clark Gregg vihjaili elokuvan soundtrackin sisältävän lauluja 1990-luvulta. Seuraavan kuukauden aikana Pinar Toprakin paljastettiin säveltävän elokuvan musiikki, mikä tekisi hänestä ensimmäisen naispuolisen säveltäjän MCU-elokuville.


title: Captain Marvel (elokuva)

text: Vuoden 2017 San Diego Comic-Conissa näytettiin elokuvaa varten tehtyä kosenptitaidetta. Kesäkuussa 2018 Feige paljasti ensimmäinen kuvan Larsonista Danversin roolissa CineEurope-tapahtumassa.


title: Captain Marvel (elokuva)

text: Ensimmäinen traileri esitettiin 18. syyskuuta 2018 "Good Morning America" -ohjelmassa. Sitä katsottiin ensimmäisten 24 tunnin aikana 109 miljoonaa kertaa, mikä teki siitä 11. eniten siinä ajassa katsotun trailerin. Toinen traileri julkaistiin 3. joulukuuta 2018, Washington Redskinsin ja Philadelphia Eaglesin välisen "Monday Night Football" -ottelun puoliajalla.


title: Captain Marvel (elokuva)

text: "Captain Marvelin" suunniteltu ensi-ilta on Suomessa 6. maaliskuuta 2019 ja Yhdysvalloissa 8. maaliskuuta 2019. Alkuperäinen suunniteltu ensi-ilta oli 6. heinäkuuta 2018, ennen kuin helmikuussa 2015 ensi-iltaa siirrettiin "in" sovittamiseksi julkaisuaikatauluun ja uudeksi päivämääräksi ilmoitettiin 2. marraskuuta 2018. Lokakuussa 2015 ensi-iltaa siirrettiin jälleen "Ant-Man and the Waspin" sovittamiseksi aikatauluun.


title: Captain Marvel (elokuva)

text: "Captain Marvel" tulee olemaan ensimmäinen Walt Disney Studios Motion Picturesin levittämä elokuva, jota ei tulla julkaisemaan Netflixissä, Disneyn päätettyä antaa Netflixin kanssa sopimansa lisensointisopimuksen päättyä vuoden 2019 aikana. Disney+ tulee olemaan ainut tilausvideopalvelu, jonne "Captain Marvel" tulee katsottavaksi.


title: Pirkanmaan Osuuskauppa

text: Pirkanmaan Osuuskauppa on Pirkanmaan alueella toimiva S-ryhmään kuuluva osuuskauppa. Sen valikoimassa on Prismoja, S-marketteja, Saleja, Sokos-tavaratalo, ravintoloita ja autokauppa. Osuuskauppa perustettiin yhdistämällä yhdeksän SOK:laista osuuskauppaa (tamperelainen Osuuskauppa Tuotanto, Ikaalisten Osuuskauppa, oriveteläinen Osuuskauppa Kotipohja, Ruoveden Osuuskauppa, Kurun Osuuskauppa, parkanolainen Osuuskauppa Satapirkka, valkeakoskelainen Keski-Hämeen Osuuskauppa, Osuuskauppa Sastamala ja Virtain Kauppakunta), ja sen liiketoiminta alkoi 1. heinäkuuta 1984. Vuonna 2016 osuuskaupan liikevaihto oli 827 miljoonaa euroa, ja henkilöstöä sillä oli 2024 henkilöä.


title: GP2 Britannian Grand Prix 2011

text: GP2 Britannian Grand Prix 2011 oli GP2-kauden 2011 viides osakilpailu, joka ajettiin 9.–10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: GP2 Britannian Grand Prix 2011

text: Lauantain kilpailun voittoon ajoi Lotus ART -tallin kuljettaja Jules Bianchi. Sunnuntain kilpailun voitti DAMS -tallin Romain Grosjean.


title: Harry Voigt

text: Harry-Carl Voigt (s. 15. kesäkuuta 1913 Berliini Saksa – 29. lokakuuta 1986 Barrer Saksa) oli saksalainen pikajuoksija ja olympiamitalisti.


title: Harry Voigt

text: Olympialaisissa Voigt edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. 400 metrin ennätyksensä 48,0 Voigt juoksi vuonna 1933. Hän oli mukana myös vuoden 1934 EM-kilpailuissa, joissa oli voittamassa kultaa pitkästä viestistä.


title: Helmut Hamann

text: Helmut Hamann (s. 31. elokuuta 1912 Berliini Saksa – 22. kesäkuuta 1941 Siedliszcze Puola) oli saksalainen pikajuoksija ja olympiamitalisti.


title: Helmut Hamann

text: Olympialaisissa Hamann edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. 400 metrin ennätyksensä 47,8 Hamann juoksi vuonna 1939. Hän oli mukana myös vuoden 1934 EM-kilpailuissa, joissa oli voittamassa kultaa pitkästä viestistä.


title: Friedrich von Stülpnagel

text: Friedrich Gottlob Paul Ferdinand von Stülpnagel (s. 16. heinäkuuta 1913 Lichterfelde Saksa – 7. heinäkuuta 1996 München Saksa) oli saksalainen pikajuoksija ja olympiamitalisti.


title: Friedrich von Stülpnagel

text: Olympialaisissa von Stülpnagel edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. 400 metrin ennätyksensä 48,9 von Stülpnagel juoksi vuonna 1936.


title: Arvi Kivikari

text: Arvi Aukusti Kivikari, sukunimi vuoteen 1904 "Boman" (16. maaliskuuta 1893 Hämeenlinna – 5. huhtikuuta 1972) oli suomalainen varatuomari, asianajaja ja Hämeenlinnan pormestari.


title: Arvi Kivikari

text: Kivikarin vanhemmat olivat kirjapainon johtaja Aukusti Aleksanteri Boman (1872–1913) ja Sofia Ulrika Björklund. Kivikarin isä perusti vuonna 1900 kustannusliike Kariston yhdessä Arvi A. Karlssonin (myöhemmin "Karisto") kanssa. Arvi Kivikari pääsi ylioppilaaksi Hämeenlinnan lyseosta 1912, suoritti oikeustutkinnon 1917 ja sai varatuomarin arvon 1920.


title: Arvi Kivikari

text: Kivikari toimi asianajajana Hämeenlinnassa 1917–1935. Hän oli Hämeenlinnan pormestarina 1935–1963. Kivikari oli kaupunginvaltuutettuna 1946–1953 ja valtuuston puheenjohtajana 1946–1950 sekä kuului kaupunginhallitukseen 1951–1954.


title: Arvi Kivikari

text: Kivikari oli perustamassa Hämeenlinna-Seuraa ja hän oli muun muassa Hämeenlinnan Suomalaisen säästöpankin isännistön puheenjohtaja, Hämeenlinnan Musiikinystävien puheenjohtaja ja Hämeenlinnan kaupunginorkesterin kunniapuheenjohtaja.


title: Arvi Kivikari

text: Kivikari oli naimisissa vuodesta 1919 Karin Aleksandra Rehellin kanssa.


title: Fintan

text:
Fintan on Suomen Tokion suurlähetystön animaatiohahmo, joka esiintyy verkossa ja sosiaalisessa mediassa.
Hahmo juhlistaa 100-vuotiasta suomea osana juhlavuoden virallista ohjelmistoa.


title: Fintan

text: Hahmosta tunnettu Suomen suurlähetystön Twitter-tili keräsi yhdeksässä kuukaudessa 70 000 seuraajaa.


title: Fintan

text: Hahmon ovat kehittäneet Kenji Itoso ja Tomohiro Ishii. Hahmon ääninäyttelijä on Saori Hayami.


title: Bargème

text: Bargème on Ranskan kunta Provence-Alpes-Côte d’Azurin alueella Varin departementissa. Kunnan asukasluku vuonna 2014 oli 185. Bargème kuuluu departementissaan Flayoscin kantoniin Draguignanin arrondissementissa. Draguignan sijaitsee noin 40 kilometriä Bargèmesta lounaaseen, Välimeren rantakaupungit Fréjus ja Saint-Raphaël noin 60 kilometriä kaakkoon.


title: Bargème

text: Vanhan linnan ympärille muodostunut Bargème kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kolme muutakin Varin departementin kylää.


title: Seillans

text: Seillans [sɛjɑ̃] on Ranskan kunta Provence-Alpes-Côte d’Azurin alueella Varin departementissa. Kunnan asukasluku vuonna 2014 oli 2 540. Seillans kuuluu departementissaan Roquebrune-sur-Argensin kantoniin Draguignanin arrondissementissa. Fayence sijaitsee seitsemän kilometriä Seillansissta kaakkoon.


title: Seillans

text: Noin puolet Seillansin kunnan 89 neliökilometrin alueesta on vuodesta 1970 ollut Ranskan maavoimien suuren sotilasalueen Canjuersin käytössä, mutta Seillansin keskuskylä kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kolme muutakin Varin departementin kylää.


title: Seillans

text: Taidemaalari Max Ernst vietti viimeiset vuotensa Seilansissa, ja hänen töidensä ohella kylässä on ympäri vuoden esillä hänen puolisonsa Dorothea Tanningin sekä Stan Appenzellerin taidetta.


title: Tourtour

text: Tourtour on Ranskan kunta Provence-Alpes-Côte d’Azurin alueella Varin departementissa. Kunnan asukasluku vuonna 2014 oli 589. Tourtour kuuluu departementissaan Flayoscin kantoniin Brignolesin arrondissementissa.


title: Tourtour

text: 635 metrin korkeudella sijaitsevaa Tourtouria kutsutaan nimellä "le village dans le ciel de Provence", ”kylä Provencen taivaalla”. Kahden linnan, keskiaikaisen ja 1700-luvulta peräisin olevan, ympärille kasvanut Tourtour kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kolme muutakin Varin departementin kylää.


title: Pajala (Järvenpää)

text: Pajala on Järvenpään 7. kaupunginosa ja yksi Järvenpään keskeisistä (ydinkeskustan) kaupunginosista. Pajala sijaitsee noin kilometri Järvenpään rautatieasemalta pohjoiseen. Pajalan asukasluku oli vuoden 2014 lopussa 2 488.


title: Pajala (Järvenpää)

text: Kaupunginosassa toimivat esimerkiksi Kartanon koulu, Järvenpään lukio, ammattioppilaitos Keuda, musiikkiopisto, Järvenpään jäähalli ja Järvenpään uimahalli.


title: Classics

text: Classics voi tarkoittaa:


title: Coaraze

text: Coaraze [kɔaʁaz] on Ranskan kunta Provence-Alpes-Côte d’Azurin alueella Alpes-Maritimesin departementissa. Kunnan asukasluku vuonna 2014 oli 811. Coaraze kuuluu departementissaan Contesin kantoniin Nizzan arrondissementissa. Kunta sijaitsee Nizzasta noin 25 kilometriä pohjoiseen.


title: Coaraze

text: Coarazessa on erityisen paljon aurinkoisia päiviä, ja sen kunniaksi kylän nähtävyyksiksi on tilattu toistakymmentä aurinkokelloa nimekkäiltä taiteilijoilta kuten Jean Cocteau ja Henri Goetz. Coaraze kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kaksi muutakin Alpes-Maritimes-departementin kylää.


title: Coaraze

text: Coaraze kuuluu kuudentoista Nizzan lähellä sijaitsevan vuoristokylän matkailureittiin "Route des Villages Perchés". Reitin muut kylät ovat Aspremont, Carros, Castagniers, Colomars, Duranus, Èze, Falicon, La Gaude, Lantosque, Levens, La Roquette-sur-Var, Saint-Blaise, Saint-Jeannet, Tourrette-Levens ja Utelle.


title: Erwin Gillmeister

text: Erwin Gillmeister (s. 11. heinäkuuta 1907 Toruń, Puola – 26. marraskuuta 1993 München, Saksa) oli saksalainen pikajuoksija ja olympiamitalisti.


title: Erwin Gillmeister

text: Olympialaisissa Gillmeister edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. Hän oli mukana myös vuoden 1934 EM-kilpailuissa, joissa oli voittamassa kultaa pikaviestistä. 100 metrin ennätyksensä 10,5 Gillmeister juoksi vuonna 1934.


title: Sainte-Agnès (Alpes-Maritimes)

text: Sainte-Agnès [sɛ̃taɲɛ] on Ranskan kunta Provence-Alpes-Côte d’Azurin alueella Alpes-Maritimesin departementissa. Kunnan asukasluku vuonna 2014 oli 1 157.


title: Sainte-Agnès (Alpes-Maritimes)

text: Sainte-Agnès sijaitsee lähellä Italian rajaa Mentonin kaupungin luoteispuolella. Se kuuluu departementissaan Contesin kantoniin Nizzan arrondissementissa.


title: Sainte-Agnès (Alpes-Maritimes)

text: 800 metrin korkeudessa merenpinnasta sijaitseva Sainte-Agnès tarjoaa hyvät näköalat Välimerelle. Kunta kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu kaksi muutakin Alpes-Maritimes-departementin kylää.


title: Gerd Hornberger

text: Gerhard "Gerd" Hornberger (s. 17. helmikuuta 1910 Waldfischbach, Saksa – 13. syyskuuta 1988 Waldfischbach-Burgalben, Saksa) oli saksalainen pikajuoksija ja olympiamitalisti.


title: Gerd Hornberger

text: Olympialaisissa Hornberger edusti Saksaa kerran, vuonna 1936 Berliinissä. Tuolloin hän oli mukana pronssia saavuttaneessa 4 x 400 metrin viestijuoksun joukkueessa. Hän oli mukana myös vuoden 1934 ja vuoden 1938 EM-kilpailuista, joissa molemmissa oli voittamassa kultaa pikaviestistä. 100 metrin ennätyksensä 10,4 Hornberger juoksi vuonna 1934.


title: Saint-Véran

text: Saint-Véran [sɛ̃.ve.ʁɑ̃] on Ranskan kunta Provence-Alpes-Côte d’Azurin alueella Hautes-Alpesin departementissa. Kunnan asukasluku vuonna 2014 oli 249. Saint-Véran kuuluu departementissaan Guillestren kantoniin Briançonin arrondissementissa.


title: Saint-Véran

text: Saint-Véranin alppikylä kuuluu kauneimpien ranskalaiskylien järjestöön "Les Plus Beaux Villages de France".


title: Saint-Véran

text: Vuonna 1974 Pariisin observatorio rakennutti Saint-Vérainiin observatorion 2900 metrin korkeuteen Pic de Château Renard -vuoren huipulle. Nykyisin laitos on AstroQueyras-nimisen harrastajatähtitieteilijöiden seuran käytössä.


title: Lode Runner

text: Lode Runner on Brøderbundin vuonna julkaisema tasohyppely- ja pulmapeli.


title: Lode Runner

text: Peli on yksi ensimmäisiä, joissa on mukana sisäänrakennettu tasoeditori.


title: Lode Runner

text: Pelin on kehittänyt Douglas E. Smith. Pelille on julkaistu myös seuraaja "Championship Lode Runner".


title: August Boman (kustantaja)

text: August Aleksander Boman (1872 Hämeenlinna – 15. helmikuuta 1913 Hämeenlinna) oli suomalainen Hämeenlinnassa asunut kirjapainonjohtaja ja kirjankustantaja.


title: August Boman (kustantaja)

text: August Boman toimi latojana eri puolilla Suomea kunnes hän palasi kotikaupunkiinsa ja perusti vuonna 1900 kustannusliike Kariston yhdessä Arvi A. Karlssonin (myöhemmin Karisto) kanssa. Kustannusliike toimi aluksi nimellä "Boman & Karlsson" kunnes Boman myi osuutensa liikkestä vuonna 1906 ja yhtiö sai nimen "Arvi A. Kariston kustannusliike". Boman perusti ja julkaisi myös Kanerva-nimistä kansanlehteä. Boman oli välillä kirjanpainajana Yhdysvalloissa 1907–1908 kunnes palasi Suomeen. Hän toimi Hämeenlinnan Uuden kirjapainon johtajana ja vuonna 1912 hän perusti Kivikarin kirjapainon Hämeenlinnaan. Boman oli urheiluseura Hämeenlinnan Tarmon perustajajäseniä ja hän toimi myös Hämeenlinnan Työväenyhdistyksen puheenjohtajana. Alkoholiongelmasta kärsinyt Boman surmasi itsensä ampumalla helmikuussa 1913.


title: August Boman (kustantaja)

text: Boman oli nainisissa Sofia Ulrika Björklundin kanssa. Heidän poikansa oli varatuomari, asianajaja ja Hämeenlinnan pormestari Arvi Kivikari.


title: The Glow of 1000 Suns

text: The Glow of 1000 Suns on suomalaisen goottimetalli -yhtye Sentencedin viides single. Se julkaistiin 14. heinäkuuta 2008 rajoitettuna 1000 kappaleen painoksena levymerkillä Century Media Records.


title: PlayerUnknown’s Battlegrounds

text: PlayerUnknown’s Battlegrounds (PUBG) on massiivinen monen pelaajan verkkopeli, jonka on kehittänyt korealainen Bluehole. Pelin pääsuunnittelija on Brendan ”PlayerUnknown” Greene. Pelin idea perustuu Greenen aikaisempiin modeihin ARMA 2 -pelille. Pelissä enintään sata pelaajaa hyppää laskuvarjolla pelialueelle tarkoituksenaan kerätä aseita ja muita esineitä tappaakseen muut pelaajat. Käytettävissä oleva alue pienenee koko ottelun ajan ja ohjaa pelaajat lähemmäksi toisiaan. Viimeinen pelaaja tai joukkue voittaa kierroksen.


title: PlayerUnknown’s Battlegrounds

text: Peli julkaistiin Microsoft Windowsille Valven Steam Early Access -ohjelmassa maaliskuussa 2017. Peli on myi yli viisi miljoonaa kappaletta kolmen kuukauden aikana. Bluehole suunnittelee konsoliversioiden julkaisua, kun peli saadaan valmiiksi Windowsille.


title: PlayerUnknown’s Battlegrounds

text:
Pelistä tuli valtava hitti vuoden 2017 aikana. Maaliskuun early access -julkaisusta sitä myytiin syyskuun loppuun mennessä noin puolen vuoden aikana 13 miljoonaa kappaletta, joka tarkoitti lähes 400 miljoonan US-dollarin tuloja. Tammikuussa 2018 peliä on myyty yhteensä 27,9 miljoonaa kappaletta.
Pelillä oli marraskuussa 2017 ajoittain 2,8 miljoonaa yhtäaikaista pelaajaa, ja se oli ensimmäinen peli, joka ohitti Steam-palvelussa Valven omat pelit Dota 2 ja CS:GO:n.


title: PlayerUnknown’s Battlegrounds

text: "Matchmaking"-pelimuodossa korkeintaan sata pelaajaa taistelee "battle royalessa", suurimittaisessa selviytymistilassa eli deathmatchissa, jossa vain yksi pelaaja tai joukkue voi voittaa. Pelin keskeisimmät osat ovat aseiden ja tarvikkeiden etsiminen, sekä vastustajien tappaminen. Pelissä on viralliset pelimuodot "solo", "duo", "squad" joissa tiimiin voi liittyä kuka tahansa, sekä "1-", "2-" ja "3-man squad" joissa pelaaja ottelee vain tiettyjen pelaajien parissa. Pelaaja voi siis pelata 0-3 henkilön kanssa. Pelaaja valitsee ennen ottelun alkua, pelaako ensimmäisestä vai kolmannesta persoonasta. Pelissä on neljä kenttää, kaksi isompaa 8×8 kilometrin kokoista karttaa Erangel ja Miramar, yksi 6x6 kilometrin kokoinen kartta Vikendi, sekä neljäs 4x4 kilometrin kokoinen kenttä Sanhok.


title: PlayerUnknown’s Battlegrounds

text: Pelin alussa pelaajat valmistautuvat odotustilassa. Varsinainen kierros alkaa C-130-lentokoneesta, josta pelaajat hyppäävät laskuvarjolla kentälle. Koneen lentoreitti on joka kierroksella erilainen, mikä vaatii pelaajilta taktista päättelyä siitä, milloin hypätä pois. Kierroksen alettua pelattava alue pienenee kartan reunoilta etenevän sinisen vyöhykkeen (engl. "blue zone") kasvaessa pakottaen pelaajat koko ajan lähemmäksi toisiaan. Seuraava pelattava alue ilmestyy joka kierroksella eri paikkaan. Sininen vyöhyke tekee kerta kerralta enemmän vahinkoa pelaajiin, ja mikäli he eivät ehdi pelattavan alueen sisälle, he kuolevat, vaikkakin voivat parantaa itseään sinisen alueen sisällä. Pelissä on myös punainen vyöhyke (engl. "red zone"), jonka aikana noin 0,64 neliökilometrin alueelle tippuu sattumanvaraisesti tuhoisia pommeja. Pommeilta voi suojautua hakeutumalla rakennuksiin. Vyöhyke ei ole käytössä esport-otteluissa.


title: PlayerUnknown’s Battlegrounds

text: Maassa pelaajien täytyy tutkia rakennuksia ja muita alueita löytääkseen varusteita. Esineet ovat joka kierroksella eri paikoissa. Pelaaja löytää monipuolisesti aseita, kuten kivääreitä, pistooleita, haulikkoja sekä lyömäaseita, kuten macheten ja paistinpannun. Lyömäaseista paistinpannu torjuu myös luoteja. Ampuma-aseisiin on löydettävissä eri lisäosia kuten tähtäimiä, vaimentimia ja lisälippaita. Alueelta löytyy luotiliivejä, kypäriä ja reppuja, joiden suojaavuus, tilavuus ja kestävyys vaihtelee. Suojaavat varusteet vahingoittuvat tulitaisteluissa, ja lopulta hajoavat tarpeeksi osumia ottettuaan. Pelaaja löytää alueelta kulkuneuvoja, kuten moottoripyöriä, maastureita tai veneitä, joita voi tankata pelialueelta löytyvillä polttoainekanistereilla.


title: PlayerUnknown’s Battlegrounds

text: Pelaaja joutuu turvautumaan aistiensa ja päättelykykynsä varaan koko ottelun ajan. Joutuessaan tulitaisteluun pelaajan täytyy kuulostella, mistä suunnasta ampuminen tulee saadakseen suojan siltä. Myös kurkkimista (engl. "peek") suojan takaa on hyvä käyttää vastustajan paikantamiseen taistelun aikana. Pelaaja ei näe kartastaan muuta kuin omat joukkuetoverinsa ja vyöhykkeet. Pelin voittaa viimeisenä henkiin jäänyt pelaaja tai joukkue. Pelin päätyttyä pelaaja palkitaan pelin omalla rahalla (engl. "battle point, BP") perustuen sijoitukseen, tekemäänsä vahinkoon muihin pelaajiin ja tappoihin. Tällä rahalla voi ostaa laatikkoja, joista voi löytää kosmeettisia esineitä tai asekuoseja. Pelirahalla voi myös muokata hahmon ulkoasua.


title: PlayerUnknown’s Battlegrounds

text: Pelaajan tulee parantaa itseään aika ajoin. Ensiapupakkaukset ja sideharsot parantavat pelaajaa tämän haavoittuessa, mutta eivät kokonaan. Harvinaisempi lääkelaukku parantaa pelaajan täysin. Kipulääkkeet, energiajuomat ja adrenaliinipiikit parantavat pelaajaa hitaammin ja ovat pitkäkestoisempia. Kaikki parannustoimenpiteet vievät 3-10 sekuntia, eikä niiden aikana voi liikkua ilman, että parantaminen keskeytyy. Tiimipelissä pelaaja voi kaatua (engl. "knock out") saadessaan liikaa osumaa ja elää muutamia minuutteja tämän jälkeen riippuen siitä, onko pelaajaa kaatunut jo aikaisemmin pelin aikana. Kaaduttuaan pelaaja ei voi tehdä muuta kuin ryömiä. Tiimiläisen täytyy ehtiä parantamaan kaatunut pelaaja ennen kuin tämä kuolee lopullisesti. Myös elvytys vie 10 sekuntia eikä kumpikaan voi liikkua sen aikana ilman, että se keskeytyy.


title: PlayerUnknown’s Battlegrounds

text: Kenttiin satunnaisesti tiputetaan ilmalähetys (engl. "CarePackage"), joka sisältää lääketarvikkeita, aseita ja varusteita, jotka antavat pelaajalle hieman etua esimerkiksi suuremmalla tulivoimalla. Paketin löytää parhaiten seuraamalla sen tippumista taivaalta, sekä sen hetkellisesti erittämästä punaisesta kaasusta. Se sisältää tavaroita joita ei löydä muualta pelialueelta, kuten tarkkuuskiväärit AWM ja MK14, rynnäkkökiväärit Groza ja AUG ja sekä konekivääri M249. Mahdollisia muita tavaroita ovat maastopuku (vihreä, keltainen tai valkoinen), 4x-, 8x- ja 15x-tähtäimet ja vaimennin rynnäkkökivääriin ja tarkkuuskivääriin. Paketissa on aina 3. tason kypärä, luotiliivi ja reppu. Joissakin pelimuodoissa pelaaja voi pienellä mahdollisuudella löytää valopistoolin. Mikäli pistoolilla ampuu ylöspäin pelialueen sisällä, lentokone tiputtaa suurehkon, muutaman laskuvarjon varassa leijuvan paketin joka sisältää samoja tavaroita kuin tavallinen lähetys. Mikäli pistoolilla ampuu pelialueen ulkopuolella, taivaalta tippuu panssaroitu ja kestävä erikoisauto joka ei ole muutoin saatavilla.


title: PlayerUnknown’s Battlegrounds

text: Pelaaja voi pelata "Custom Match" -muodossa. Normaalin pelin lisäksi valittavissa on zombi- ja sotamoodi. Zombimoodissa pieni ryhmä ihmisiä yrittää selvitä pelin loppuun normaalisti muiden pelaajien ollessa zombeja. Ihmiset kykenevät pelaamaan normaalisti kun taas zombit eivät voi esim. käyttää tuliaseita tai avata ovia. Sotamoodissa pelaajat tiputetaan pienelle alueelle, ja kuoltuaan he syntyvät uudestaan. Eniten pisteitä saanut joukkue voittaa. Peleissä on myös normaalia isompia tiimejä, kuten "9-man squad" sekä erilaisia sääolosuhteita.


title: PlayerUnknown’s Battlegrounds

text: Peliin ilmestyy toisinaan "Event Mode", jolloin pelaaja pääsee pelaamaan täysin erilaista muotoa pelistä. Näitä ovat mm. "Tequila Sunrise", jossa ensisijaisena aseena käytössä on haulikko ja "Ghillie Crossing," jossa ensijaisena aseena on jalkajousi. Myös sotamoodi on usein ominaisuuden pelimuoto.


title: PlayerUnknown’s Battlegrounds

text: Pelaaja voi valita pelattavaksi hahmokseen mies - tai naispuolisen hahmon. Käyttämällä 3000 "battle point"-pistettä tämä voi vaihtaa sukupuoltaan, mutta valittuaan jonkin sukupuolen tämä voi muokata hahmoa rajattomasti ilmaiseksi.


title: PlayerUnknown’s Battlegrounds

text: Pelissä on "emote" -toimintoja, jolla pelaaja voi elehtiä kuten vilkuttaa ja nyökätä.


title: PlayerUnknown’s Battlegrounds

text: Peliin julkaistiin "Survival Pass"-ominaisuus, jonka avulla pelaaja voi kerätä pisteitä otteluistaan pienillä tehtävillä saadakseen erilaisia kosmeettisia esineitä. Joka kymmenes palkinto on pysyvä ja harvinainen vaatetus.


title: PlayerUnknown’s Battlegrounds

text: Peliin julkaistiin kenttien Sanhok ja Vikendi yhteydessä "Event Pass"-ominaisuus, jossa pelaaja voi suorittaa erilaisia haasteita ansaiten samalla kokemuspisteitä.


title: PlayerUnknown’s Battlegrounds

text: Juhliakseen kahden miljoonan kopion myyntiä, Bluehole ilmoitti 2017 järjestävänsä hyväntekeväisyysturnauksen, kutsuen 128 pelaajaa kilpailemaan virallisen Twitch.tv-kanavansa kautta. Pelaamalla pelaajat ansaitsivat rahaa Gamers Outreach -säätiölle, jolle tehtävät lahjoitukset Bluehole vastasi 100 000 dollariin asti. Kilpailu ajoittui toukokuun alkuun 2017 ja ansaitsi katsojilta 120 000 dollaria sekä Blueholelta 100 000 dollaria toimien samalla esimerkkinä pelin mahdollisuuksista e-urheilupelinä. Saksassa 23.–26. elokuuta 2017 järjestettävässä Gamescom-tapahtumassa Battlegrounds on esillä näkyvästi. Gamescomissa pelataan neljä Battleground-turnausta. Tapahtumaan on kutsuttu 80 pelaajaa, jotka kisaavat 350 000 dollarin palkintopotista. Yksi kutsutuista pelaajista on suomalainen Anssi ”AndyPyro” Huovinen.


title: Pitfall!

text: Pitfall! on Activisionin vuonna julkaisema tasohyppelypeli.


title: Pitfall!

text: Peli on yksi parhaiten myyneistä peleistä Atari 2600:lle ja se myi yli neljä miljoonaa kappaletta.


title: Classics (Poisonblackin albumi)

text: Classics on suomalaisen goottimetalli -yhtye Poisonblackin kokoelma-albumi, joka julkaistiin vuonna 2009 levymerkillä EMI.


title: Loikosara

text: Loikosara ("Carex bicolor") on sarojen ("Carex") sukuun kuuluva kasvilaji. Se on matalakasvuinen ja kasvaa löyhinä mättäinä. Sen varret ovat noin 20 cm pitkiä sekä aluksi pystyjä, mutta ajan myötä maanmyötäisemmiksi painuvia. Loikosaran lehdet ovat vaaleanvihreitä, kapeita, sileitä ja hentoja sekä myös vartta lyhyempiä. Loikosaralla on suikertava juurakko.


title: Loikosara

text: Loikosara on yhtäläistähkäinen saralaji, ja sen kukinnossa on kahdesta neljään pientä ja pyöreähköä tähkää. Yleisesti ottaen tähkät ovat puhtaasti emikukallisia, mutta ylimmässä tähkässä on tähkän tyvellä hedekukkia ja yläosassa emikukkia. Emikukat ovat kaksiluottisia. Tähkäsuomut ovat munanmuotoisia sekä yleisväritykseltään mustia ja niissä on vaaleanvihreä keskisuoni. Pullakot ovat pyöreitä ja vaaleita sekä suuodattomia. Tähkien tukilehdistä ylimmät ovat yleensä huomaamattoman kokoisia, mutta alimman tähkän tukilehti on tavallisesti koko tähkistön pituinen.


title: Loikosara

text: Loikosaraa tavataan harvinaisena Pohjoismaissa lähinnä Skandien vuoriston alueella ja sitä ei toistaiseksi ole tavattu Suomessa. Loikosara kasvaa kosteilla ja kalkkipitoisilla paikoilla hiekka- tai sorapohjaisessa maassa tunturiseuduilla, kuten puronvarsilla, sorapohjaisissa luhdissa sekä vuotomailla. Alavemmilla alueilla loikosara saattaa kasvaa myös tulvivilla joen rannoilla.


title: Loikosara

text: Lars Levi Laestadius keräsi lajin ensimmäistä kertaa vuonna 1821, ja lajin löytö julkaistiin seuraavana vuonna 1822. Muutamia Laestadiuksen 1821 keräämiä näytteitä on talletettuna Ruotsin luonnontieteellisen museon, Naturhistoriska riksmuseetin kokoelmiin.


title: Joaquín Sorolla

text: Joaquín Sorolla y Bastida [xoaˈkin soˈɾoʎa] (27. helmikuuta 1863 Valencia – 10. elokuuta 1923) oli espanjalainen taidemaalari. Hänet tunnetaan auringossa ja veden äärellä oleskelevien ihmisten taitavana kuvaajana, mutta hän teki paljon myös muotokuvia, maisemamaalauksia ja historiallisia aiheita. Sorollan talo Madridissa toimii kotimuseona nimeltä "Museo Sorolla", jossa on esillä paljon hänen töitään.


title: Joaquín Sorolla

text: Kauppiasperheeseen syntynyt Joaquín Sorolla jäi parin vuoden ikäisenä orvoksi yhdessä vuotta nuoremman pikkusisarensa Conchan kanssa heidän vanhempiensa kuoltua ilmeisesti koleraan. Sisarukset varttuivat äidinpuoleisen tätinsä perheessä. Sorolla sai taideopetusta jo teinivuosinaan Valenciassa ja matkusti 18-vuotiaana Madridin Prado-museoon tutkimaan mestarien töitä. Varusmiespalveluksen jälkeen 22-vuotiaana Sorolla sai nelivuotisen stipendin Roomaan, josta hän palasi Pariisin kautta takaisin Valenciaan 1888. Hän meni naimisiin Clotilde García del Castillon kanssa, ja he saivat kolme lasta.